Vesti online / Vesti / Ex YU / Partizanskim pesmama protiv himne Srpske\nPartizanskim pesmama protiv himne Srpske\nNakon očigledno isprovociranog incidenta tokom obeležavanja godišnjice bitke na Kozari, javnost u Bosni i Hercegovini je na nogama. Grupa aktivista nekoliko nevladinih organizacija pevala je partizanske pesme tokom zvaničnog programa i intoniranja himne Republike Srpske, ali im policija to nije dopustila.\nSenka na godišnjici zločina: Vrh RS i Srbije na Kozari\nLegitimisani su, posle čega su ovi aktivisti preko društvenih mreža poslali poruke kako im je zabranjeno da pevaju partizanske pesme. To je izazvalo lavinu komentara i ocena da je rukovodstvo RS, a bezmalo i cela Republika Srpska, fašističko utočište.\nDražen Crnomlat, aktivista iz Banjaluke, koji je bio jedan od onih koji su pevali, rekao je kako su otišli na Kozaru da obeleže godišnjicu bitke, pa su i pevali partizanske pesme.\n- Pevali smo "Oj Kozaro", "Po šumama i gorama", "Mladen vodi partizane" i posle te pesme policija nas je prekinula i razdvojila, posle čega smo legitimisani - rekao je Crnomlat.\n* Slučaj Orić: Bošnjački političari - najbolji jataci\n* "Bakir treba da se izvini u ime svog oca!"\nMinistarstvo rada i boračko-invalidske zaštite Republike Srpske saopštilo je da nikome nije bilo zabranjeno pevanje partizanskih pesama i da su upravo te pesme bile deo zvaničnog programa koji su zajednički organizovali Odbor Vlade Srpske za negovanje tradicije oslobodilačkih ratova i Odbor Vlade Srbije za negovanje značajnih istorijskih događaja.\n- Grupu mladića organizatori su zamolili da ne pevaju uporedo sa intoniranjem himne Srbije i himne Republike Srpske i uporedo s početkom zvaničnog programa koji su direktno prenosile RTRS i RTS. Niko im nije branio da pevaju pre ili posle zvanične ceremonije ili da to čine dalje od bine sa koje su se zvaničnici obraćali okupljenima - rečeno je u ministarstvu.\nNavodi se i da su se dezinformacije o navodnoj zabrani pevanja partizanskih pesama proširile društvenim mrežama, a da su ih tim tragom preneli i pojedini mediji bez provere tačnosti kod organizatora ili kod policije.\n- Reč je o skupu republičkog nivoa kojem su prisustvovali visoki zvaničnici Republike Srpske, Srbije, BiH, diplomatskog kora i međunarodnih organizacija. Neprimereno je optuživati organizatora za zabranu partizanskih pesama, ali na izbor trenutka u kojem će se pesme početi pevati, organizator je morao reagovati - kažu u ministarstvu.\nTekstove pesama čitali s papira\nAko je suditi po komentarima onih koji su ogorčeni ovom akcijom NVO aktivista, njihov jedini cilj je bio da se rukovodstvo RS prikaže kao fašističko, jer su navodno proslavu godišnjice bitke na Kozari obesmislili. Interesantno je da su aktivisti tekstove pesama čitali s papira pa se postavlja pitanje kakvi su to partizani, koji ne znaju napamet partizanske pesme.\nUtorak 07.07.2015. 08:46\nВЕСТИ онлине замољавамо вас ко БОГА да не дозвољавате више брисање коментара


Španska "Marka" pisala o klubu koji će skinuti Zvezdu i Partizan sa trona! - Sportske.net\nŠpanska "Marka" pisala o klubu koji će skinuti Zvezdu i Partizan sa trona!\nDa li će se to zaista desiti?\nBorjan priznao greškeZvezdin stil igre uskoro će doći do ''punog sjaja''?Milojević otkrio šta je sa Garsijom!Zvezdino poluvreme za povratak na vrh tabeleOpasno u Nišu, prvo Lalat, sada zaljubljeni u Partizan!\nZanimljivu priču nam donosi španska "Marka".\nPisali su o novom klubu u prvenstvu Srbije i to do skora vodećem u našem fudbalu.\nTSC iz Bačke Topole je Špancima predstavljen kao klub budućnosti, kao klub koji dosta ulaže u mlađe kategorije i koji bi uskoro mogao da postane velika stvar srpskog, ali i mađarskog fudbala.\nImajući u vidu da Mađari čine čak 57% stanovništva u Bačkoj Topoli, premijer te države Viktor Orban je uložio čak devet miliona evra u omladinsku školu ovog kluba, u uslove koje će imati ovaj klub i cilj je stvaranje igrača za reprezentaciju Mađarske, ali kroz srpski fudbal.\nOrban je veliki ljubitelj fudbala, dobro je prostudirao situaciju i svestan je da bi mogao da u narednih desetak godina ugrozi dva najveća srpska kluba.\nPored toga, cilj je i doći do titule prvaka Srbije u doglednoj budućnosti.\nBačka Topola je jedina uz Partizan koja nema poraz ove sezone, videćemo da li će na kraju biti i konkurent za Evropu.\nČitavu priču, ukoliko znate španski, možete pročitati OVDE.


SERGEJ I HARIS: Zemljaci iz Podgrmeča rivali u Kalinjingradu - SPORTSKI ŽURNAL\nSergej Milinković Savić i Haris Seferović potiču iz istog mesta – Sanskog Mosta\nSergej Milinković Savić i Haris Seferović, dva sveta, dve reprezentacije, dve karijere, fudbaleri Lacija i Benfike, reprezentativci Srbije i Švajcarske, srešće se na stadionu u Kalinjingradu u petak veče u susretu drugog kola grupe E SP u Rusiji.\nSergej i Haris imaju nešto zajedničko, mesto porekla – Sanski Most. Iako su rođeni u Španiji i Švajcarskoj, Sergej u LJeidi, a Haris u Surzeu, obojica vuku koren iz Podgrmeča, prvi iz Zdene, predgrađa iz pravca Lušci-Palanke, a drugi Mahale, naselja u strogom centru.\nNikola Milinković, bivši fudbaler Bečeja i internacionalac u Španiji, Portugaliji i Austriji ponikao je u ugašenom Radnički iz Zdene. Otišao je u Vojvodinu u potrazi za fudbalskim angažmanom, u Novom Sadu upoznao košarkašicu Milijanu Savić s kojom je stekao i dva sina, Sergeja i Vanju, svetske omladinske šampione sa Novog Zelanda 2015. godine.\nSergej Milinković Savić je rođen u Španiji, 27. februara 1995. godine i nije imao priliku da poseti rodni grad svog oca Nikice, kako su Nikolu od milja zvali u Sanskom Mostu, jer je ovaj krajiški grad ostao van granica Republike Srpske 10. oktobra iste godine kada se rodio, a Zdena opustošena i pretvorena u veliko gubilište.\nI danas mnogi Sanjani, u rasejanju, od Prijedora i Banjaluke do Beograda i Novog Sada, sećaju se Nikice Milinkovića kao talentovanog fudbalera i strogog profesionalca, bez poroka, posvećenog lopti i uspehu.\n– Bili smo komšije i Nikica je uvek odavao znakove ozbiljnosti, mnogo je trenirao i voleo fudbal. Zato je i uspeo u životu, jer u inostranstvu mogu da igraju samo najbolji, a on je 12 godina bio na vrhunskom nivou i to u fudbalski najboljim zemljama Evrope. Hvala Bogu, sinovi su „povukli” na njega fudbalski gen i možemo da budemo srećni što imamo dva asa koji će još dugo da igraju za reprezentaciju – istakao je Novak Petrović, nekadašnji fudbalski sudija iz Sanskog Mosta, kasnije Banjaluke, čiji sin Dragan trenutno nosi FIFA znak, kao jedini arbitar iz Republike Srpske na A listi.\nHaris Seferović je rođen 22. februara 1992. u Švajcarskoj. Potiče iz radničke porodice koja se „trbuhom za kruhom”, krajem osamdesetih godina prošlog veka, preselila u zemlju sira, satova i čokolade, tu je i odrastao, dobio državljanstvo i stekao pravo da igra za Švajcarce. Iako su u FS Bosne i Hercegovine želeli da angažuju fudbalera koji je sa kadetskom reprezentacijom Švajcarske bio šampion sveta 2009. godine, Haris se odlučio za ovu reprezentaciju, otac Hamza pustio ga je da odluči sam, jer je u to vreme potpisao ugovor sa Grashopersom.\n– Imao sam želju da igram za BiH, ali se nisu poklopile mnoge stvari i sada nosim dres Švajcarske – rekao je Haris Seferović koji često dolazi u Sanski Most i humanitarno pomaže najugroženije porodice u ovom gradu.\nTako će dvojica Podgrmečlija, rođeni u belom svetu, sa korenom iz Sanskog Mosta, stajati jedan nasuprot drugom na najvećoj svetskoj smotri i ne znajući da imaju nešto zajedničko – poreklo!\nPodgrmeč je oduvek davao sinove svetu sporta kao što su: Ilija Pantelić, Radomir Antić, Tehvid Jakupović, Miloš Jojić, Nikica Vezmar, Milorad Bilbija, Milenko Zorić, Ivan Basara…\nInter „napada“ Sergeja, ali mora da proda Ikardija, stiže i Džeko\nSlobodan · 22 juni, 2018 13:57\nKoji Radomir Antić?\nGrmec gora · 24 juni, 2018 08:57\nSlavni radomir antic. Otac jovo je partizanski komadant iz banjalucke regije, a majka milka rodjena sestra narodnog heroja rade brkica iz jelasinovaca kod sanskog mosta. Njegov djed dane brkuc je kolonizirao pocetkom 1946 u zitiste gde se radomir rodio. Nakon rata, jovo se aktivirao u jna i dobio sluzbu u kasarnoj u uzicu. Sve ostalo je istorija.


RTCG - Radio Televizija Crne Gore - Nacionalni javni servis :: Politika :: Amfilohije poslao političku poruku\nSD 25. 02. 2020. 14:40 >> 14:56 4\nMitropolit crnogorsko-primorski Amfilohije stavom da ne treba glasati za one koji su donijeli Zakon o slobodi vjeroispovijesti poslao je jasnu političku poruku, ocijenio je predsjednik Socijdemokrata (SD), Ivan Brajović.\nOn je, na konvenciji SD u Kotoru, osvrćući se na aktuelnu političku situaciju, rekao da u politici u Crnoj Gori uvijek ima izazova.\n„Vjerovatno svako od nas želi da jednom dođu izbori na kojima nije važno ko će sjutra biti vlast, a ko opozicija, sa stanovišta budućnosti Crne Gore. Da budemo sigurni da će, ko god da pobijedi, pokušavati da unaprijedi životni standard u njoj”, istakao je Brajović.\nOn je ocijenio da u parlamentu ima poslanika koji bi, da mogu, sjutra promijenili status Crne Gore.\nSD je, kako je rekao, partija osnovana u cilju očuvanja izvorne socijaldemokratske ideje.\n„Vjerovali smo da nećemo dopustiti da se ona izgubi u nekim kalkulacijama i vjerovali smo da našom snagom možemo omogućiti da Crna Gora snažno nastavi na svom evropskom putu. To u šta smo vjerovali i ostvarili smo“, dodao je Brajović.\nPotpredsjednik SD, Mićo Orlandić, istakao je da su u protekle četiri godine socijaldemokrate radile predano, vrijedno i ostvarile značajne rezultate.\n„Mi smo državotvorna partija koja drži visoko do nacionalnih interesa, do građanskih i ideja socijalne pravde“, zaključio je Orlandić.\nPredsjednik Opštinskog Odbora SD Kotora, Andrija Lompar je rekao da su rezultatom partije u Kotoru 2016. godine uglavnom svi bili zadovoljni, ali da on nije.\n„Siguran sam da to nije naš maksimum, da možemo više, da vrijedimo više i da zaslužujemo više“, kazao je Lompar.\nIvan Brajović SD Kotor\nBrajović čestitao prijem S. Makedonije u NATO


U ZGB tramvaju se ori „Ubij Srbina“, policija nema pojma\nTanjug 10. decembra 2019. 13:12\nZAGREB – Na društvenim mrežama pojavio se video snimak iz jednog tramvaja u Zagrebu, u kojem dvojica mladića pevaju „Ubij Srbina“, a u istom kontekstu spominju i Jevreje i kako se navodi, „Šiptare“, „Cigane“, Bosance i pripadnike drugih nacionalnosti.\nNa snimku se vidi kako jedan mladić svira na gitari, a drugi obučen samo u gaće i čarape igra u tramvaju i peva „Ubij, ubij Srbina, takva mu je sudbina, a može i Hrvate, ko vam ….. mater, ja“, preneo je hrvatski portal Index pre tri dana i dodao da se radi o navodno ironičnoj pesmi pank grupe „Biciklić“.\nKako navodi portal, pošto nisu upoznati sa radom pomenute grupe nisu prepoznali da je reč o pesmi koja se ruga nacionalizmu i nacionalistima.\nDodaje se da se radi o pesmi „Sakoman“ u kojoj se kritikuju šovinizam i nacionalizam.\nPortal je kontaktirao policiju, ali u policiji, kako se navodi, nisu znali ništa o ovom incidentu.


Hag: Prevremena sloboda za Radića - GradPrijedor.com - Portal grada Prijedora\nHome»Društvo»Hag: Prevremena sloboda za Radića\nHag: Prevremena sloboda za Radića\n10. januara 2013. 2 Mins Read\nPredsjednik Tribunala Teodor Meron odobrio je da Mlađo Radić, nekadašnji vođa smjene u logoru Omarska kod Prijedora, bude pušten na slobodu prije isteka kazne.\nOn je osuđen na kaznu od 20 godina zatvora.\nKao jedini faktor koji je išao u prilog prijevremenom oslobađanju, Meron je naveo to što je Radić u avgustu 2011. odslužio dvije trećine izrečene kazne i, u skladu sa praksom Tribunala, stekao pravo da zatraži pomilovanje.\nMeron je, ipak, odlučio da Radić može da bude pušten na slobodu 31. decembra 2012. godine.\nMlađo Radić, poznat i kao “Krkan”, uhapšen je u aprilu 1998. Suđeno mu je u predmetu “Kvočka i drugi”, u kome je proces za zločine počinjene nad zatočenicima Omarske, na početku sukoba u Bosni i Hercegovini, 1992. godine, vođen protiv još četvorice optuženih – Miroslava Kvočke, Dragoljuba Prcaća i Milojice Kosa, koji su ranije odslužili svoje kazne, i Zorana Žigića, kome je bila izrečena najstoža kazna – 25 godina zatvora.\nPrimjedba vlasti Francuske, gdje je Radić služio kaznu, bila je da on nije pokazivao da je voljan da se reintegriše i nije učestovao u “profesionalnim ili edukativnim aktivnostima, uključujući učenje francuskog jezika”.\nSudija Meron je zaključio da “postoje ograničeni dokazi o njegovoj rehabilitaciji”, ali je, kako se navodi u odluci, u obzir uzeo sličnu situaciju drugih osuđenika kojima je prilagođavanje predstavljalo problem zbog nepoznavanja jezika.


Aplikacija RobinHud je prikupila 363 miliona dolara da bi proširila svoju platformu\nAplikacija za trgovinu akcijama RobinHud je prikupila 363 miliona dolara u D rundi finansiranja kako bi proširila svoju kripto trgovinsku platformu, "Robinhood Crypto" širom Amerike - navodi se u u saopštenju za štampu koje je objavila kompanija 10. maja.\nAplikacija za trgovinu akcijama RobinHud je prikupila 363 miliona dolara u D rundi finansiranja kako bi proširila svoju kripto trgovinsku platformu, "Robinhood Crypto" širom Amerike - navodi se u u saopštenju za medije koje je objavila kompanija 10. maja.\nKako Fortune izveštava, RobinHud je druga najvrednija finteh startap kompanja u Americi, a trenutna procena vrednosti kompanije je oko 5,6 milijardi dolara, što je četiri puta više nego prošle godine.\nDST Global je vodio nedavnu rundu finansiranja, sa novim investitorima, uključujući Sequoia Capital, Kleiner Perkins, Iconiq Capital i Capital G ( VC filijala matične kompanije Gugl Alphabet).\nViše od četiri miliona korisnika su sada otvorili brokerske račune na servisu, koji od februara nudi specifičnu kripto platformu, koja je trenutno dostupna u deset američkih država.\nU intervjuu za Fortune, ko-direktor Baiju Bat naveo je da kompanija planira da ponudi "trgovanje u 16 kriptovaluta uključujući bitkoin, itirijum, ripl i zkeš" i da ponudi "povoljniju strukturu trškova" bez provizija, u odnosu na postojeće platforme.\nBat je takođe naglasio da je RobinHud registrovan brokerski diler kod Komisije za hartije od vrednosti (SEC), za razliku od vodeće ameriočke kripto berze Coinbase-a. Ova druga ima navodno oko 20 miliona korisnika, a na listi ima samo četiri kriptovalute - sudeći po Fortune-u.\nUprkos težnjama Robin Huda da nadmaše postojećeg rivala, obe kompanije će uskoro morati da se suoče sa velikim institunacionalnim Vol Strit igračima koji se nalaze na ivici ulaza na tržište bitkoina. Investicioni bankarski gigant Goldman Saks nedavno je objavio da će otvoriti kancelariju za trgovanje kriptom, tačnije "za nekoliko nedelja", a ICE, matična kompanija Njujorkške berze, sada navodno planira da ponudi bitkoin swap ugovore, za čija poravnanja se koristi bitkoin.


JU zavod Pazarić: Posjeta delegacije njemačke nevladine organizacije ASB - Zdravi Portal\nNaslovna»Pozitivne priče»JU zavod Pazarić: Posjeta delegacije njemačke nevladine organizacije ASB\nJU zavod Pazarić: Posjeta delegacije njemačke nevladine organizacije ASB\n– Veoma bitno je da ljudi sa poteškoćama mogu ostvariti pravo na rad, te biti plaćeni za posao koji rade. U glavnoj centrali ASB su zaposlene 3 osobe sa ovim invaliditetom. U odnosu na nekoliko decenija unazad, u Njemačkoj se znatno poboljšao odnos i briga prema ovim ljudima. Bilo gdje da žive ljudi sa poteškoćama zaslužuju jednaka prava kao i ostali članovi društva-naglasio je Bauch, dodavši da je bitno rješavati i problem adekvatnog inkluzivnog obrazovanja za djecu sa poteškoćama u razvoju.\nMuharemović je naglasila da u BiH na žalost još uvijek, ljudi sa poteškoćama u razvoju nisu u mogućnosti ostvariti sva prava koja im garantuje i UN konvencijom o pravima ljudi sa invaliditetom te da u skladu sa mogućnostima korisnicima Ustanove su obezbijeđeni adekvatni uvjeti života.\nPrethodni članak“Fistik ili san o suncu, mjesecu i još nekim sitnicama” i “ Gazi Husrev–beže ili: Bukagije” na sceni NPS\nSlijedeći članak Crveni križ u BiH i svijetu slavi Svjetski dan i sedmicu pod sloganom “Ljubav”


SDS: Da li mjere prevencije važe samo za “običan” narod, a ne i za bahate funkcionere? - Opcija\nSDS: Da li mjere prevencije važe samo za “običan” narod, a ne i za bahate funkcionere?\n05-05-2020 BiH, Pocetna, Politika\nPitam nadležne li su mjere prevencije za vrijeme epidemije korona virusa rezervisane samo za ‘običan’ narod, dok se pojedini bahati ljudi na funkcijama ne pridržavaju preporuka, prave proslave, bez ikakve zaštitne opreme? Možda baš zbog takvih i imamo trenutno nepovoljnu epidemiološku situaciju – istakla je član Predsjedništva SDS dr Maja Dragojević-Stojić reagujući na sinoćne snimke proslave u sarajevskom restoranu kojoj je prisustovao i ministar Staša Košarac.\nŠarović: Umjesto na obilježavanje masakra u Dobrovoljačkoj, Košarac se uputio na žurku\nOno što je uradio državni ministar Staša Košarac u vrijeme kada se cijela zemlja i Republika Srpska bore sa opasnim virusom i zbog čega je čak uvedeno vanredno stanje loša je poruka od jednog od čelnih nosioca najviše vlasti u Bosni i Hercegovini – istakao je Mirko Šarović predsjednik Srpske demokratske demokratske stranke.\n„Umjesto da bude primjer drugima poslao je poruku da vlast može sve pa i da krši zakon upravo zato što je vlast. Najgore od svega je što se ovo slavlje desilo na dan masakra u Dobrovoljačkoj ulici 1992. i da se taj isti dan, isti taj Košarac koji je prethodnih godina obavezno bio u prvom redu obilježavanja, sada zaputio na sarajevski dernek“ – naglasio je Šarović.\nBosić: Osjećam stid što Košarac predstavlja Srpsku i narod kojem pripadam\nOnaj ko krši odredbe zaštite javnog zdravlja građana u čijem donošenju je i sam učestovao i lažno propagirao ostanak kod kuće, ne može da bude ministar – kazao je Mladen Bosić, delegat u Domu naroda i član Predsjedništva SDS reagujući na prisustvo Staše Košarca, ministra spoljne trgovine i ekonomskih odnosa u Savjetu ministara na ‘korona-žurci’.\n„Umjesto da svojim ponašanjem bude primjer građanima, koji se već mjesecima pridržavaju svih propisanih mjera i borave u svojim kućama, Košarac je na najgrublji način pokazao svu svoju bahatost, pokazavši da niti ga je briga za javno zdravlje građana niti za propise u borbi protiv epidemije. Osjećam stid što Košarac i njemu slični predstavljaju RS i narod kojem pripadam. Ako je takav lik jedan od najistaknutijih igrača u ‘reprezentaciji iz RS u Sarajevu‘, onda se ni Republici Srpskoj ni narodu ne piše dobro.“ – kazao je Bosić.\nOn je kazao da su sad jasne poruke direktora UKC-a Banja Luka Vlade Đajića da se ne aplaudira zdravstvenim radnicima već neodgovornim pojedincima.\n„Đajić je mislio očigledno na svog partijskog kolegu Stašu Košarca kada je govorio o neodgovornim pojedincima zbog kojih se raširila zaraza. Prije nego počnu držati lekcije građanima koji se od početka pandemije uzorno ponašaju, neka Đajić i Stevandić održe jedno predavanje svojim političkim saborcima o rizicima neodgovornosti, bahatosti i političkog ludila koji šire za vrijeme pandemije virusa korona“ – zaključio je Bosić.


Ljajić je rekao da će taj proces sutra biti nastavljen i da će Srbija pratiti šta se sa izvozom brašna dešava.\n"Ukoliko taj probelm ne bude rešen do ponedeljka, Srbija će morati da uvede kontramere", precizirao je Ljajić.\nUdruženje mlinara i pekara "Žitovojvodina" reagovalo je 22. oktobra tvrdeći da je izvoz brašna iz Srbije u tu zemlju potpuno onemogućen, jer kontrolne markice još nisu štampane.\n"Žitovojvodina" podseća da je srpsko Ministarstvo spoljne i unutrašnje trgovine početkom jula dostavilo makedonskom Ministarstvu poljoprivrede službeni dopis u kojem apeluje da Skoplje preduzme odgovarajuće mere kako bi se otklonili problemi u izvozu brašna iz Srbije u tu zemlju i da se odloži primena nove regulative dok se ne stvore uslovi za njenu nesmetanu primenu.\n"U pismu je decidirano navedeno da će u protivnom Srbija biti prinuđena da primeni odgovarajuće kontramere prema uvozu iz Republike Makedonije", navode u poslovnom udruženju "Žitovojvodina".\nUdruženje napominje da Makedonija do danas nije odložila primenu nove regulative za uvoz brašna, niti je Srbija uvela kontramere.\nMakedonija je prethodno 1. jula donela meru o ogranicenju uvoza pšenice i brašna, koja je predviđala da za kilogram uvezene srpske pšenice makedonski uvoznici moraju da kupe tri kilograma domaće, a za kilogram uvezenog brašna četiri kilograma domaćeg žita.\nNa sastanku komiteta CEFTA u Beogradu 22. jula sve clanice CEFTA izvršile su pritisak na Makedoniju da se obaveže da ukine spornu odluku u roku od mesec i po dana.\nUredbom je bilo predviđeno da uvoz pšenice i brašna u Makedoniju bude ograničen do 31. decembra ove godine, ali je sporni propis, u delu koji se odnosi na pšenicu, prestao da važi 2. septembra, a na brašno 15. septembra.


Pre svega: Brankica Stanković: “Insajder – moja priča”, sve o čemu je moralo da se ćuti (VIDEO)\nBrankica Stanković: “Insajder – moja priča”, sve o čemu je moralo da se ćuti (VIDEO)\nBrankica Stankovic je napisala knigu u kojoj ni imena ljudi ni mesta radnji nisu izmenjena. Knjiga "Insajder, moja priča" je iskreno i potresno svedočanstvo o tome kako je fizički i psihički preživela period u kojem je mreža osoba planirala njenu likvidaciju, gde je sve morala biti skolonjena i kako je uspela da sačuva emisiju Insajder.\nVeran Matić, glavni i odgovorni urednik Informativnog programa B92, kaže da sva saznanja svih ovih godina nisu smela da izađu u javnost\n- Prvo ona nije mogla o tome da priča javno. O svemu onome što joj se događa, koje su to pretnje… Vrlo često je osećala i neku vrstu neverice od strane kolega. Sa druge strane, ja sma imao problem što sam vrlo često i od nje više stvari znao, pokušavao da razumem, dobijao sve više informacija. Takođe nisam smeo ni njoj da govorim, ni da upotrebim javnost kao zaštitu – kaže Matić.\nBrankica Stanković neće davati intervjue povodom izlaska knjige, jer smatra da je sve što je imala da kaže napisala i da će javnosti mnoge stvari biti jasnije, kada budu saznali činenice o kojima je na zvaničan zahtev morala da ćuti.\nSerijal Insajdera “Energetski (ne)sporazum” nastavlja se večeras. Treća epizoda Insadera emituje se u 21, 45, odmah nakon emisije “Insajder – moja priča”\n-Knjiga je veoma iskrena, otvorena, i ima veoma ozbiljni dokumentovani deo kada je reč o samoj ugoroženosti. Mislim da ova kniga takođe može da predstavlja neku vrstu preokreta u životu autorke Brankice Stanković – dodaje Veran Matić.\nKnjiga bi, prema mišljenju Verana Matića, trebalo da posluži i kao izvor tema za druge novinare, ali i da bude alarm za poboljšanje položaja novinara uopšte.\nKnjigu Brankice Stanković u izdanju Samizdata B92 od sutra možete naći na kioscima širom Srbije ili naručiti na internet strani shop.b92.


01.12.2011. наручивање информације\nKonferencija "Javne politike i prakse u borbi protiv korupcije" održava se 8. decembra 2011, u Palati Srbije u Beogradu, uz podršku Delegacije Evropske unije u Beogradu i misije USAID-a u Srbiji. Predsednik Republike Srbije, g. Boris Tadić, predsednica Narodne skupštine Republike Srbije, prof. dr Slavica Đukić-Dejanović, otvoriće konferenciju „Javne politike i prakse u borbi protiv korupcije“, čija će završnica biti svečana ceremonija dodele nagrada za takmičenje „Take the Right Direction – Say It Is Not Fair!“.\nJedan od većih izazova pred kojima se Srbija nalazi na putu ka Evropskoj uniji jeste i borba protiv korupcije. U proteklih deset reformskih godina, osnovana su različita tela i institucije, doneseni su zakoni i podzakonska akta kojima bi trebalo da se korupcija u Srbiji svede na incidentalni nivo. Jedan od važnih organa u toj oblasti jeste i Agencija za borbu protiv korupcije, osnovana 2009, a s radom počela januara 2010. godine.\nRad ove mlade institucije od izuzetnog je značaja za uspostavljanje srpske demokratske pravne države. Vrlo bitno je da Agencija, istovremeno sa jačanjem svoje pozicije, stvara svoje saveznike u civilnom društvu, kako bi borba protiv korupcije bila što efikasnija. U tom smislu neophodno je da Agencija razvija partnerski odnos sa medijima. Prevashodno zato što ova sinergija doprinosi vidljivosti rada Agencije, i jer se partnerstvom sa medijima povećava stepen prevencije korupcije.\nImajući ovo u vidu, Fondacija Konrad Adenauer i Agencija za borbu protiv korupcije pokrenuli su serijal dijalog-programa Agencije i predstavnika medija – urednika i novinara relevantnih srpskih štampanih i elektronskih medija. Susreti su održavani redovno, kako bi se ostvario kontinuitet u informisanju medija o aktivnostima i rezultatima Agencije. Ovako koncipiranim susretima ACAS i KAS su uspeli da medijima predoče neuralgične tačke u državnom sistemu koje predstavljaju rizična mesta za nastajanje korupcije.\nIlustracije radi, ACAS je, analizirajući postupak ostvarivanja prava na invalidsku penziju došla do informacija o zloupotrebi propisa vezanih za ostvarivanje ovih prava. Novinari su, potom, zahvaljujući detektovanim propustima u ovom postupku krenuli svojim istraživačkim novinarskim radom u razrešavanje ovog slučaja korupcije u zdravstvenom i osiguravajućem sistemu. Takođe, predstavnici ACAS ukazivali su novinarima na slučajeve i uputili ih na dalje istraživanje kada je reč, recimo, o namernim propustima u zakonskim propisima, o nepoštovanju procedura i kršenju pravila čime se sve pravi mesto za korupciju.\nOvi skupovi koji su organizovani na inicijativu KAS-a, doprineli su tome da Agencija za borbu protiv korupcije i mediji postanu značajni suigrači i partneri u zajedničkom projektu – jačanju uloge Agencija i medija u etabliranju prevencije i intenziviranju borbe protiv korupcije u Srbiji.


Vesti online / Sport / Ostali sportovi / Prvenstvo sveta u atletici 2022. godine blizu Beograda?\nSlobodan Branković i Veselin Jevrosimović, funkcioneri Atletskog saveza Srbije\nU petak je istekao rok za prijavljivanje onih koji su zainteresovani da organizaciju najvećeg takmičenja kraljice sportova u zatvorenom prostoru.\nDo kraja radnog vremena u Monte Karlu, sedištu IAAF, juče se niko nije oglasio osim ASS-a, saznajemo iz pouzdanih izvora. Naš savez je to učinio pre dve nedelje.\nUkoliko ne bude neočekivanih obrta, u glavnom gradu Srbije, konkretno u Areni, početkom marta 2022. (od 3. do 6), ugostićemo najbolje atletičare sa svih meridijana.\nPodsetimo da smo već bili u istoj trci, kada je cilj bio Šampionat globusa u sali 2020. godine.\nNovembra 2017. na Kongresu Svetske asocijacije atletskih federacija, odlučeno je da domaćinstvo pripadne Nankingu (Kina).\nTada je Beograd do isteka roka, uz poljski Torun, bio jedini kandidat, ali je grad s dalekog istoka naknadno uvršten.\nDakle, samo srpska prestonica iz spomenute trojke nije dobila satisfakciju, što je prednost kada govorimo u novom kontekstu.\nOSTALI SPORTOVI I Salaški ide u London


Naime, turisti iz Srbije obratili su se ambasadi Egipta sa pitanjem da li je dozvoljen pristup kafićima i restornima u Hurgadi i Egiptu generalno na šta je Aldžovali odgovorio potvrdno.\n- Srećan sam što mogu da podelim sa turistima iz Srbije da ne postoje ograničenja za dnevni pristup hotelima i odmarališnim plažama u Hurgadi i širom zemlje - stoji u ambasadorovoj pisanoj izjavi.\nEGIPAT PLANIRA 7 MILIJARDI DOLARA OD TURIZMA Velika očekivanja od ruskih gostiju\nRestorani, kafići i drugi turistički sadržaji u Hurgadi trebalo bi da budu dostupni do ponoći i u skladu sa njihovim radnim vremenom, piše u saopštenju.\n- Srdačno pozdravljam drage srpske turiste da posete Egipat, da uživaju u prijatnoj klimi u ovo doba godine i da osete i učestvuju u tradicionalnoj kulturi gostoprimstva i praznika - zaključio je Aldžovali.\n"SRPSKA DOZA" primer za EU! Italijanski mediji na sva usta hvale vakcinaciju u Srbiji, ali primećuju i jedan problem


“Pitajte Dodika jer nas godinama prisluškuje” Borenović tvrdi da se nikada nije čuo sa Eskobarom – Banjaluka24\nPredsjednik PDP Branislav Borenović odbacio je danas optužbe lidera SNSD i srpskog člana Predsjedništva, Milorada Dodika o tome da “podzemnim sistemima” kontaktira sa američkim izaslanikom za Zapadni Balkan, Gabrijelom Eskobarom.\nSa gospodinom Eskobarom se nikada nisam čuo, a ako neko to pouzdano zna onda je to Milorad Dodik koji nas godinama ilegalno prisluškuje, ističe Borenović.\nOn kaže da jedini podzemni sistem koji ovdje postoji je “onaj Dodikov kriminalni”, kojim guši Republiku Srpsku, a onda svojim djelovanjem pokušava da je ruši da bi sebe sačuvao od odgovornosti za počinjena zlodjela.\n– A, što se tiče komunikacije sa strancima, bar on tu ima ogromno iskustvo, budući da je spiskove funkcionera SDS i PDP, koje treba smijeniti, lično nosao zamjeniku Pedija Ešdauna, Grejm Deju, kojeg je po obavljenom prljavom poslu zaposlio u svoj kabinet kao savjetnika – kaže Borenović.\nOn dodaje da su učestali Dodikovi nasrtaji, koji “postaju sve odvratniji”, potvrda da se, kako navodi, “tom ratnom profiteru i dezerteru bliži politički kraj”.\nSkupština Banjaluke usvojila Nacrt rebalansa budžeta


"Knjaz Miloš" u Vićenci - Sowa-media\nHome > Nekategorizovano > „Knjaz Miloš“ u Vićenci\nU organizaciji Udruženja „U ime živih“, 16. septembra 2018. godine u italijanskom gradu Vićenci, nastupio je kamerni hor i orkestar „Knjaz Miloš“. Koncert posvećen stogodišnjici primirja u Prvom svetskom ratu organizovan je pod pokroviteljstvom ambasade Republike Srbije u Rimu, Crkve Svetog Luke u Vićenci i Unije za sport i kulturu „Vidovdan“ Trentino-Dolomiti.\nKamerni hor i orkestar „Knjaz Miloš“ svoju turneju je započeo 8. septembra 2018. godine, koncertom na platou ispred Hrama Svetog Save, a nakon uspešnih gostovanja u Bernu, Niederwil-u i Cirihu, svoju turneju su završili koncertom u Vićenci. Svoju duhovno-kulturnu misiju ostvaruju s blagoslovom Patrijarha srpskog Irineja, a čitav projekat je podržan od strane Vlade Republike Srbije, a pod pokroviteljstvom Uprave za saradnju sa dijasporom i Srbima u regionu Ministarstva spoljnih poslova Republike Srbije.\nGoran Aleksić, ambasador Srbije u Italiji\nUnija za sport i kulturu „Vidovdan“ odazvala se pozivu Uprave za saradnju sa dijasporom Ministarstva spoljnih poslova, da realizuje ovaj projekat, kao još jedan način da se predstavi deo srpske kulturne baštine Italijanima, jer ovakve manifestacije jačaju naš nacionalni identitet u dijaspori i neraskidivo je povezuju sa kulturom i tradicionalnim vrednostima matice.\nUvodnu reč je paroh u Vićenci, otac Dalibor Đukić, zahvalivši se na prvoj poseti njihovom gradu dao njegovoj ekselenciji ambasadoru Srbije u Italiji Goranu Aleksiću, koji je izrazio svoje zadovoljstvo na organizaciji ovakvog koncerta i istakao koliko je važno organizovati ovakve manifestacije i ubuduće, jer je to jedan od najboljih načina predstavljanja države Srbije i njene kulturne baštine. On je poručo da srpska ambasada predstavlja sve Srbe u Italiji, ali i da svaki Srbin u Italiji predstavlja Srbiju i njen je ambasador. Da uspeh i ugled svakog pojedinca reprezentuje Srbiju u najboljem svetlu, ali i da je neophodno sačuvati jednistvo srpske zajednice u dijaspori. Zahvalio se na pozivu ocu Daliboru Đukicu, Udruženju „U ime živih“ kao i Uniji za sport i kulturu „Vidovdan“.\nU ime domaćina gostima se zahvalio predsednik Unije za sport i kulturu „Vidovdan“ Đorđe Milanović, a posebno ocu Daliboru Đukiću i svim vrednim ljudima i udruženjima koja su na bilo kakav način pomogla realizaciji ovog koncerta. Posebnu zahvalnost je izrazio SKZ „Jelek“ iz Arzinjana, koji su u svojim prostorijama organizovali svečani ručak.\nKonzul za region Veneto, gospođa Loreta Bađo se obratila prisutnima sa rečima: „Ponosna sam što sam već deset godina predstavnik jednog ovako divnog naroda koji živi na teritoriji regiona Veneto. Zahvaljujem se g. Đorđu Milanoviću na pozivu i pozdravljam vašeg ambasadora u Rimu. Očekujem nešto izvanredno danas od vašeg hora, jer dolazim iz porodice muzičara i znam koliko je rada potrebno uložiti i koliko je teško nositi to breme žrtvovanja da bi se postigao uspeh. Vaš ponos je i moj ponos!“\nNakon jednočasovnog programa, koji je vodila Svetlana Stanojlović Martinović, simbolično nazvanog „Otadžbina u srcu“, koncert se završio velikim aplauzom publike i pozdravom predsednika poslovnog saveta Udruženja „U ime živih“, profesora doktora Mihajla Rabrenovića. On je istakao da je jako značajno za nas Srbe obeležavanje ovako važnog datuma i odavanja počasti žrtvama Prvog svetskog rata. Izvođenje ovakvog duhovnog i umetničkog programa daju doprinos jačanju nacionalnog identiteta pripadnika naše dijaspore, ali i da je ovo još jedan od pravih načina da se naša kulturna baština predstavi zemljama u kojima naši ljudi žive.\nAmbasador Aleksić sa suprugom (levo) i Svetlanom Stanojlović Martinović\nFoto: Nenad Martinović i Slaviša Petrović


Međunarodni simpozijum „Tehnologija, informatika i obrazovanje “ na Filozofskom fakultetu | UNIBL\n20. septembar 2013. 14:31:00 Nauka i razvojUniverzitet u Banjoj Luci\nFilozofski fakultet Univerziteta u Banjoj Luci domaćin je Sedmog međunarodnog simpozijuma pod nazivom „Tehnologija, informatika i obrazovanje - stanje i problemi, ciljevi i mogućnosti, promjene i perspektive“ koji se održava 20. i 21. septembra 2013. godine. Riječ je o skupu koji zajednički organizuju Filozofski fakultet Banja Luka, Institut za pedagoška istraživanja iz Beograda i Centar za razvoj i primjenu nauke, tehnologije i informatike iz Novog Sada, a čija je koncepcija usmjerena na regionalni prikaz stanja, problema, perspektiva i izazova u stručnom i naučnom usavršavanju nastavnika i vaspitno-obrazovnog procesa u informatičkom dobu.\nOtvarajući Simpozijum na koji se prijavilo preko pedeset učesnika iz zemalja regiona: Srbije, Crne Gore, Bugarske, Makedonije, Slovenije, BiH i Republike Srpske, dekan Filozofskog fakulteta prof. dr Drago Branković je podsjetio da je ovogodišnji skup posvećen kritičkom sagledavanju tehnologije, informatike i obrazovanja u uslovima izgradnje društva učenja: „ Demokratizacija društva, revolucionarne promjene na tržištu radne snage i promjene u sferi ekonomije navode nas da se kao pojedinci i društvo u cjelini, okrećemo učenju. Zato je jako bitno da se rasvijetli odnos cjeloživotnog učenja u uslovima novijih informatičkih tehnologija sa sadašnjim obrazovnim sistemima i koncepcijama“.\nUčesnike skupa je ispred Akademije nauka i umjetnosti RS (ANURS) pozdravio akademik Dragoljub Mirjanić, te izrazio očekivanja da će ovaj simpozijum dati skromni doprinos afirmaciji razvoja tehnologije, informatike i obrazovanja, te da će od njega korist imati ne samo učesnici, nego i šira naučna i akademska zajednica.\nPoželjevši učesnicima uspješan i kvalitetan rad, ministar nauke i tehnologije u Vladi RS Jasmin Komić, čestitao je na odabiru teme, budući da „odnosi i veze između tehnologije, informatike i tehnologije postaju iz dana u dan sve aktuelniji i zahtijevaju naučno promišljanje“.\nU ime rektora Univerziteta i Banjoj Luci i u svoje lično ime, prisutne je pozdravio prorektor za naučnoistraživački rad i razvoj Univerziteta prof. dr Milan Mataruga, pohvalivši posebno angažman dekana Filozofskog fakulteta koji je sa svojim timom saradnika u prethodnom periodu stekao povjerenje suorganizatora da ovaj sedmi po redu skup bude organizovan na Filozofskom fakultetu, čime se na najbolji način promoviše naučnoistraživački rad zaposlenih na Fakultetu, a time i na Univerzitetu.\nO značaju ovog skupa govori i činjenica da su podršku u pripremi i realizaciji održavanja simpozijuma pružili najuglednije naučne institucije iz Republike Srpske, Srbije, Crne Gore i Makedonije, poput Srpske akademije nauka i umetnosti - SANU, Beograd, Akademije nauka i umjetnosti Republike Srpske - ANURS, Banja Luka, Srpske akademije obrazovanja - SAO, Beograd, Crnogorska akademija nauka i umjetnosti - CANU, Podgorica i Sojuz na prosvetnite rabotnici Republike Makedonije, Skoplje.


Centar za komunikaciju ''Bjanko''Regrutovanje i selekcija - Centar za komunikaciju ''Bjanko''\nRegrutovanje i selekcija\n“Poslodavac na kraju uvek dobije zaposlene kakve zaslužuje”\nKonsultantski tim Centra za komunikaciju BJANKO može Vam biti podrška u postavljanju „prave osobe na pravo mesto“. Pri tome pod ovim se podrazumevaju kako celokupne aktivnosti zapošljavanja novih kadrova, tako i pozicioniranje već zaposlenih ljudi na najfunkcionalniji mogući način u okviru već postojećeg tima.\nProces zapošljavanja novih kadrova započinje regrutovanjem kandidata. Regrutovanje podrazumeva traženje, privlačenje i osiguravanje grupe potencijalnih kandidata koja zadovoljava kriterijume neophodne za obavljanje poslova.\nAktivnosti koje u ovoj fazi Centar za komunikaciju BJANKO može da Vam pruži su:\nDefinisanje kriterijuma za obavljanje posla kroz zajednički razgovor sa menadžmentom ili zaposlenima, te analizu radnog mesta kao i sastavljanje opisa poslova na konkretnom radnom mestu.\nSastavljanje i objavljivanje oglasa za konkurs u željenim medijima\nPrikupljanje i preliminarnu procenu prijava\nFormiranje i predlaganje užeg kruga kandidata koje bi bilo korisno proceniti sa aspekta definisanih kriterijuma i potreba\nDruga faza procesa odabira kadrova jeste procena kandidata. Praksa Centra za komunikaciju BJANKO je da u ovoj fazi procesa upotrebljavamo sledeće tehnike:\nDubinski intervju – putem kojeg se vrši stručna procena specifičnih osobina i ponašanja kandidata.\nTestovi i upitnici – putem kojih se ispituju različiti aspekti ličnosti kandidata. To u zavisnosti od radnog mesta mogu biti testovi mentalne, motorne ili fizičke sposobnosti, testovi postignuća, testovi ličnosti, testovi znanja ili upitnici koji procenjuju različite aspekte ponašanja kandidata.\nSimulacija radnog (grupnog) zadatka – koja kroz roll – play iz poslovnog okruženja ili stavljanje kandidata u simuliranu realnu situaciju omogućava ispoljavanje spontanih odgovora kandidata u test situacijama te tako obezbeđuje kvalitetniji način procene načina reagovanja kandidata. Na taj način osiguravamo da odluka o najadekvatnijem kandidatu za Vaše preduzeće bude donesena zasnovano i opravdano.\nNakon sveobuhvatne procene u poslednjoj fazi procesa odabira kadrova, tim Centra za komunikaciju BJANKO može da Vam pruži čvrsto obrazložen predlog nekoliko kandidata koji svojim profilom i ostalim sposobnostima najbolje odgovaraju određenom radnom mestu u određenoj kompaniji.


Bugarska: Gas retroaktivno poskupljuje za 20% - Serbia Energy Serbia Energy Balkan I Energetika - Bugarska: Gas retroaktivno poskupljuje za 20%\nBugarska: Gas retroaktivno poskupljuje za 20%\nCena prirodnog gasa u Bugarskoj povećaće se retroaktivno za dodatnih 20% od 1. septembra, kako je i ranije bilo planirano. Naime, regulatorna komisija, KEVR, postavila je nove, više cene za septembar, ali je premijer Bojko Borisov naložio da se poskupljenje ne primeni kako ne bi došlo do novih tenzija i protesta.\nBulgargaz je tražio povećanje cene na 22,46 leva (evra) po MWh, bez naknada i poreza, a KEVR je odobrio traženu cenu.\nIstog dana, resorna ministarka Temenuška Petkova izdala je vanrednu naredbu Bulgargazu da povuče zahtev podnet regulatoru, kako bi se izvršio nadzor nad načinom obračuna nove cene.\nMeđutim, ova provera je pokazala da je nova cena pravilno formirana i da su ispunjeni zahtevi ugovora između Bulgargaza i Gazproma, kako je rezimirala ministara Petkova na vanrednoj konferenciji za novinare.\nPrema njenim rečima, čak i sa ovim poskupljenjem, prirodni gas biće jeftiniji u odnosu na april (25,20 BGN / mVh), kada su cene po prvi put utvrđene prema novom ugovoru sa Gazpromom.\nPetkova nije objasnila zašto to nije bilo učinjeno već 1. septembra, kako bi se izbeglo do sada neviđeno mešanja države u reguliaciju cena.\nUmesto toga, ona je iznela analizu efekata novog sporazuma sa Rusima. „Ukupan efekat je preko 300 miliona leva (milina evra) u poređenju sa onim što bi potrošači platili da nije promenjen ugovor sa Gazpromom“, rekla je Petkova.\nBulgargaz će tek početi da izdaje račune svojim kupcima, koji do sada nisu znali po kojoj ceni će platiti utrošeni gas.\nKompanija će takođe podneti zahtev za odobrenje cene za septembar, a očekuje se da KEVR izda mišljenje u roku od pet dana. Kako prenosi Capital.bg, regulator će cenu odobriti retroaktivno – od 1. septembra.


[5EWB] Spor put Srbije ka EU: Od nekorišćenja kapaciteta do teških političkih pitanja – Centar savremene politike\n[5EWB] Spor put Srbije ka EU: Od nekorišćenja kapaciteta do teških političkih pitanja\nBEOGRAD – Generalna sekretarka Evropskog pokreta u Srbiji Suzana Grubješić smatra da su Srbija i region propustili momentum proširenja EU, ocenjujući da se trenutno ni Briselu ni vlastima u Srbiji ne žuri previše u procesu integracije.\n„Bivši evropski komesar za proširenje Oli Ren govorio je “uhvatite momentum“, ali mi nismo uspeli u tome, da iskoristimo veliko proširenje 2004. godine, kasnije Rumunije i Bugarske i na kraju Hrvatske 2013. godine“, istakla je Grubješić na konferenciji „Pet godina pregovora: Koliko je Srbija daleko od članstva u EU“, koju je organizovao European Western Balkans.\nSuzana Grubješić; Foto: Tanjug / Dragan Kujundžić\n„U ovih pet godina od kada smo otvorili pregovarački proces važi ono što sam rekla, a to je “požurimo polako“, samo što se čini da sada svima odgovara ovaj tempo, i Briselu i ovde kod nas“, navela je Grubješić.\nNedostatak kapaciteta i probijanje rokova\nPredsednik Upravnog odbora Centra za evropske politike Srđan Majstorović rekao je da je teorijski moguće da Srbije postane članica EU do 2025, ali da to sada nije realno.\n„Proces EU integracija Srbije će biti izučavan u teoriji političkih nauka, jer je od samog početka opterećen teškim političkim pitanjima“, istakao je Majstorović.\nOn je dodao da otvaranje jednog poglavlja ove godine govori o tome da Srbija nije spremna za otvaranje više poglavlja.\nSrđan Majstorović; Foto: Tanjg / Dragan Kujundžić\nNismo otvorili više poglavlja jer u Briselu nisu zadovoljni reformama u okviru 16 već postojećih. To je jasno svakom ko objektivno sagleda situaciju“, rekao je Majstorović.\nPrema njegovom mišljenju, naši političari nemaju kapaciteta da istovremeno žongliraju „tri ili četiri“ vruća krompira, a dok se mi bavimo problemima iz 19. veka – povlačenjem granica u regionu – Evropljani se bave pitanjima kao što su životna sredina i digitalna ekonomija.\nPotpredsednik Evropskog pokreta u Srbiji Vladimir Međak komentarisao je kriterijume neophodne na evropskom putu, kazavši kako rešenje pitanja Kosova i odnos koji Srbija ima sa Ruskom Federacijom nisu jedini “kameni spoticanja“ prilikom integracije u EU.\n„Bilo bi moguće da su Kosovo i Rusija barijere na putu ka EU, kada bismo sve ostalo rešili. Kakve veze, na primer, ima Kosovo sa Zakonom o opštoj bezbednosti proizvoda? Zašto godinama nije donesen pravilnik o bezbednosti igračaka? Političko pitanje je da Srbija neće ući dok ne reši KiM, ali Srbija takođe neće biti spremna da uđe dok ne ispuni kriterijume. Hajde prvo sve da završimo, pa da rešimo KiM na kraju“, istakao je Međak.\nOn je rekao da je 2011. godine bilo ocenjeno da Srbija, uz manje ili veće napore, može da se za pet godina uskladi sa 28 od 33 oblasti pokrivenih tadašnjim pregovaračkim poglavljima.\nMeđutim, sada se više ne donose jednogodišnji planovi usklađivanja sa EU, već višegodišnji, a kašnjenje sa postavljenim rokovima, prema Međaku, govori o tome da se planovi donose kako se ne bi usvojili.\nProgramska direktorka Centra za evropske politike Milena Lazarević rekla je da u Srbiji ne postoji stvarna posvećenost da se društvo i država transformišu, te zapitala zašto je vlastima bitnije da se bave zahtevima sa strane, a ne lokalnim problemima u društvu.\nOna je istakla da je Srbija do pre dve godine redovno dobijala pohvale za administrativne aspekte vođenja procesa pregovora u godišnjim izveštajima EK, ali da se sada po prvi put i to javlja kao problem, što nas dodatno usporava na putu ka EU.\n„Dešavanja u EU koja su usporila naš put došla su bitno nakon što je naša sporost već bila vidljiva“, rekla je Lazarević.\nOna je izjavila da smatra kako danas ne možemo da uđemo u EU na način koji su ušle Hrvatska, Bugarska i Rumunija.\nMilena Lazarević; Foto; Tanjug / Dragan Kujundžić\n„Danas se više pregovara o proširenju na drugačiji način. Mislim da će se govoriti o proširenju i o tom procesu, ali ne o proširenju EU, jer više nije to politički atraktivna teme političarima i njihovima glasačima u državama EU“, istakla je ona.\nOna je dodala da zemlje koje su u procesu pristupanja trebalo bi da se bave uključivanjem u „mejnstrim“ evropskih politika, da prate njihove političke tokove i ono što je kod njih u fokusu, „jer tradicionalni način proširenja kakav znamo, mislim da je završen, reč je o vozu koji je već napustio stanicu“.\nKandidatura Tročanjija: Pomešana osećanja\n„Dobro je što uopšte postoji komesar za proširenje, i što dolazi iz Mađarske koja se tradicionalno zalaže za proširenje, ali su problematični njegovi rezultati u oblasti vladavine prava, što je prioritet buduće Komisije“, prokomentarisao je Srđan Majstorović predlog bivšeg ministra pravde Viktora Orbana za komesara za proširenje.\nMilena Lazarević istakla je da je pozitivno to što komesar zvanično ne bi smeo da odslikava stavove svoje države, već da radi kao deo tima Evropske komisije.\nSa druge strane, ona ipak očekuje da će se postojeća praksa komesara Johanesa Hana nastaviti, samo u još izraženijem obliku: formalno insistiranje na vladavini prava, a u stvari tapšanje po ramenu.\nŠto se tiče Visokog predstavnika Đuzepa Borelja, Suzana Grubješić je ocenila da će i on, takođe, morati da se pridržava politike EU i da nema razloga da ga Srbija „prisvaja ili svojata“. Nije isključila mogućnost imenovanja specijalnog predstavnika EU, poput Metjua Palmera iz SAD.\n11.09.2019. 26.09.2019. Editor#5ewb\nPrethodno Prethodni članak: [5EWB] I ako reši pitanje Kosova, Srbiju će sačekati problemi demokratije\nSledeće Sledeći članak: Objavljen izveštaj „Stanje demokratije u Srbiji 2019“


Olimpijakos šampion Evrope u vaterpolu - Smedia\nOlimpijakos šampion Evrope u vaterpolu\n09.06.2018 | 22:48\nVaterpolisti Olimpijakosa novi su šampioni Evrope.\nDrugu kontinentalnu titulu u klupskoj istoriji (prvu od 2002) Pirejci su osvojili u uzbudljivom finalu protiv favorita i domaćina završnog turnira - Pro Reka.\nNa čelu sa hrvatskim golmanom Josipom Pavićem (15 odbrana), tim koji čini "kičmu" grčke reprezentacije odneo je titulu iz Đenove i ostavio bez trofeja ekipu srpskog stručnjaka Vladimira Vujasinovića i naših reprezentativaca Dušana Mandića (jedan gol) i Filipa Filipovića.\nOlimpijakos - Pro Reko 9:7 (2:1, 2:3, 3:2, 2:1)\nJanis Fontulis bio je najbolji strelac novog prvaka Evrope sa četiri gola, a po jedan su postigli Konstantinos Genidunijas, Jorgos Dervisis, Aleksandros Gunas, Paulo Obradović i Andro Bušlje. Apsolutni heroj trijumfa bio je veteran na golu Pirejaca, koji je "skidao" šuteve italijanskog tima, branio kaznene...


Jovana Crnogorac pobedom startovala u Izraelu - Bajsologija\nReprezentacija, Takmičenja / 08.03.2013\nNajbolja srpska montibajkerka Jovana Crnograc pobedila je na prvoj od pet trka u Izarelu u kategoriji C Mišmak Haemek.\nJovana Crnograc, koja vozi ove sezone u dresu britanske ekipe „Oranž Mank“, ubedljivo je trijumfivala sa četiri minuta prednosti ispred Ruskinje Elene Gogoleve, dok je treće mesto pripalo takođe Ruskinji Ani Konovalovoj.\n– Plan je bio da Jovana vozi u grupi prvi krug dok se ne iskristališe situacija i da ne napad bez potrebe jer je naredna trka već u subotu. Međutim, već na polovini kruga Jovana se izdvojila sa desetak sekundi prednosti ispred Terpstre i Konovalove – kaže selektor Nemanja Vajs.\nProšle godine Jovana Crnogorac je na ovoj trci bila četvrta.\n– Osećala sam se bolesno, umorno, noge su mi bile teške, ali sam se razvedrila kada sam videla stazu, dinamičnu, sa dosta brda, ali i delova gde može da se predahne. Planirala sam da pratim Holanđanku Terpstra, ali pošto sam se dobro osećala, izašla sam na čelo, nametnula tempo, i počela da pravim razliku. Iskoristila sam priliku i pobedila – rekla Je jovana posle trke.


Krsna slava MUP-a obilježena u PU Trebinje | Hercegovina Press\nU Trebinju je danas obilježena krsna slava Ministarstva unutrašnjih poslova /MUP/ Republike Srpske – Sveti arhangel Mihailo, a vjerski obred predvodio je Njegovo preosveštenstvo episkop zahumsko-hercegovački i primorski Dimitrije.\nVijence na Spomenik poginulim pripadnicima CJB Trebinje u proteklom ratu položili su načelnik Policijske uprave Trebinje Žarko Laketa, predstavnici Boračke organizacije Trebinje i Trećeg odreda specijalne brigade policije.\n„Trideset pripadnika Policijske urave Trebinje položilo je svoje živote na braniku otadžbine, a briga o njihovim porodicama ostaje trajna obaveza svih nadležnih“, rekao je Laketa na obilježavanju.\nOn je dodao da su, zahvaljujući resornom ministarstvu, zaposleni djeca i supruge poginulih pripadnika.\n„I u našoj Policijskoj upravi imamo zaposlene članove porodica poginulih, čime pokazujemo da nisu zaboravljeni“, rekao je Laketa.\nGovoreći o radu Policijske uprave Trebinje, Laketa je napomenuo da je problem nedostatka broja ljudi u ovoj upravi prepoznao ministar unutrašnjih poslova Srpske Dragan Lukač, te da su ove godine dobili 28 novih službenika.\nOn je naveo da su pripadnici Policijske uprave Trebinje u tekućoj godini poslove odradili na profesionalan način, da je u odnosu na prethodnu godinu znatno poboljšan javni red i mir, stanje bezbjednosti saobraćaja je na nivou kao prošle godine, dok je otkrivenost počinilaca krivičnih djela veća od 80 odsto.\nLaketa je istakao da Policijska uprava Trebinje ima zavidne rezulate i po pitanju pljenidbe narkotičkih sredstava i da su po tom osnovu među vodećim policijskim upravama u Srpskoj.\nOn je dodao da je saradnja sa lokalnim samoupravama, kao i svim policijskim upravama i agencijama na zavidnom nivou.\n„Ova Policijska uprava u zadnjih mjesec dana daje ispomoć pripadnicima Granične policije u očuvanju granica BiH, tako da se s tim u vezi broj migranata znatno smanjio u odnosu na prvih šest mjeseci ove godine“, rekao je Laketa.\nSupruga poginulog borca Milijana Zirojević rekla je da njoj, kao i svim porodicama stradalih mnogo znači pažnja resornog ministarstva i Policijske uprave Trebinje.\n„Za sve probleme koje imamo možemo se njima obratiti“, dodala je Zirojević.\nPredsjednik Udruženja veterana Trećeg odreda specijalne brigade policije Dejan Bodiroga rekao je da su ponosni što se Policijska uprava Trebinje sjeća svih koji su stvarali Republiku Srpsku i njene intitucije 1990-ih godina.\n„MUP Srpske je institucija koja svoje poslove danas obavlja na zavidnom nivou, čuvajući Ustav i bezbjednost svih građana Republike Srpske“, dodao je Bodiroga.\nNovoizabrani vršilac dužnosti generalnog direktora „Elektroprivrede Republike Srpske“ Luka Petrović, čestitajući slavu svim pripadnicima MUP-a, istakao je da iza sebe treba ostavljati dobra djela.\n„To će biti na ponos i budućim generacijama, koje će se nas sjećati, kao što se mi sjećamo svih porodica poginulih“, rekao je Petrović.\nPetrović je pozvao sve na saradnju, kako bi se napravilo stabilnije Trebinje, Hercegovina i Republika Srpska.\nObilježavanju krsne slave MUP-a Srpske u Trebinju prisustvovali su načelnici drugih opština iz istočne Hercegovine, kao i brojne zvanice.


Do kada će Vašingtonu smetati ruski gas u Evropi? - Sputnjik Srbija\n21:30 09.09.2019 (osveženo 22:58 09.09.2019) Preuzmite kraći link\nKao i u vreme početka gradnje gasovoda „Južni tok“, na Balkanu su svoju diplomatsku šetnju započeli američki senatori, a iz Energetske zajednice (EZ) stižu nova tumačenja. Iz EZ kažu da ih Srbija nije zvanično obavestila da je započela izgradnju ovog cevovoda na svojoj teritoriji. Takođe, kritikuju odluku Agencije za energetiku Republike Srbije (AERS) o izuzeću gradnje magistralnog gasovoda od bugarske do mađarske granice od Trećeg energetskog paketa. Podsetimo, EZ je dala „zeleno svetlo“ za tu odluku AERS-a početkom februara ove godine.\nNa Balkanu se čeka hoće li Vlada Bugarske zamešateljstvo sa izborom izvođača radova za gradnju deonice „Turskog toka“ na svojoj teritoriji preseći krajem ovog meseca, ili će im to poslužiti za dalje odlaganje, a možda i za reprizu dešavanja iz 2014. godine — kada su odustali od gradnje „Južnog toka“ — za šta ih, inače, već optužuje bugarska opozicija.\nEnergija Sputnjika Mitar Kovač\nIstovremeno se i u Evropi nastavlja kampanja protiv ruskog gasa. Poljaci, kojima iduće godine ističe dugogodišnji ugovor o tranzitu ruskog gasa ka Evropi gasovodom „Jamal-Evropa“, što znači da su veoma blizu situaciji u kojoj se nalazi Ukrajina, poručuju da se okreću LNG gasu iz SAD — bez obzira na to što je skuplji od ruskog. Nemci i dalje moraju da se brane da im treba „Severni tok 2“...\nUoči predstojeće zime ruski gas je posebno aktuelan, zato što ove godine ističe ugovor o tranzitu tog energenta kroz Ukrajinu, o čemu su Bugari već zvanično obavešteni. Zbog svega toga ponovo se nameću pitanja — može li Rusija, i pored svih ovih političkih igara zbog gasa, da bude pouzdan partner EU u oblasti energetike i da li je i koliko ugrožena energetska bezbednost, pre svega, balkanskih zemalja…\nO svemu tome u „Energiji Sputnjika“ Jelica Putniković razgovara sa doktorom Mitrom Kovačem, osnivačem i predsednikom Evroazijskog bezbednosnog foruma.


IVANJICA INFO | Ivanjički radio | Foto Ivanjica - Vlasnica Kanala 9: Kolege u mojoj sudskoj pobedi vide svetlo na kraju tunela\nPrivredni apelacioni sud u Beogradu je u sporovima vođenim po tužbama Sokoj-a i OFPS-a, presudio da Kanal 9 nije dužan da im isplati razliku između propisane minimalne naknade i one obračunate na osnovu prihoda. Dok to lokalni mediji vide kao ohrabrenje, u OFPS-u sve navode ocenjuju kao netačne.\n"Zakonsko načelo je narušeno kada se iznos minimalne naknade vezuje samo za broj stanovnika"... "Stanovnici su samo potencijalni, ne i stvarni korisnici usluga emitera", glasi deo iz donesene presude.\nTaj deo najnovije presude, vlasnica Kanala 9 izdvaja kao naročito značajan, jer poslednjih pet godina traži upravo to - da se naknade lokalnim medijima obračunavaju drugačije, to jest na osnovu visine prihoda.\n"Mi smo sada dobili presudu da sve ono što smo mi tvrdili u postupku, da ta minimalna naknada koju nam naplaćuju organizacije za zaštitu autorskih prava, da nije u skladu sa zakonom i da nismo dužni da plaćamo razliku između te minimalne naknade i obračuna po procentu od prihoda", kaže Pavlovićeva.\nA ta razlika je značajna, budući da je minimalna naknada, u njihovom slučaju, čak šest puta veća. Iako je isti sud u tri navrata presudio da je Kanal 9 dužan da OFPS-u plati tu razliku, po njoj, četvrta presuda donosi olakšanje lokalnim i regionalnim medijima.\n"Mene su zvale kolege iz Zrenjanina, iz Kuršumlije, iz Aleksinca, ja više ne znam odakle sve. Dosta njih je u ovome videlo neko svetlo na kraju tunela", navodi vlasnica "Kanala 9".\nDa su takva očekivanja opravdana, iako sudska praksa u Srbiji nije obavezujuća, smatra i advokat Veljko Milić.\n"Svakako je takva vest ohrabrujuća, ne samo za Kanal 9, nego i za druge medije koji su izloženi plaćanju enormnih naknada za korišćenje nečijih autorskih dela", objašnjava Milić.\nS druge strane, u OFPS-u sve navode u vezi sa novom presudom ocenjuju kao netačne. Sa Kanalom 9 su, navode, zaključili sporazum o izmirenju dugovanja i budućih obaveza. Dodaju i da je za pitanje usklađenosti tarifa sa zakonom, nadležan jedino Ustavni sud.\nInače, Ustavni sud je već dva puta, 2016. i 2017. godine, doneo odluke kojima je utvrdio da je tarifa za emitovanje fonograma i na njima zabeleženih interpretacija zakonita i ustavna, te da je i obračun minimalne naknade za emitovanje, u skladu sa zakonima i Ustavom Republike Srbije.\nIpak, u Asocijaciji lokalnih i nezavisnih medija planiraju da od Kasacionog suda zatraže ujednačavanje sudske prakse. Uz to će, kažu, tražiti i da se iskontroliše rad SOKOJ-a i OFPS-a, jer emitere, iako su bili obavezni, od septembra nisu pozvali na pregovore o novim tarifama.\nOvo je druga izmena i dopuna zakona, a Sokoj i još uvek postupa po zakonu iz 2011. Dakle, kako nije bilo kontrole zavoda, oni su se držali tarife iz 2011. godine, navodi Stojan Marković, iz organizacije "Local press".\nZbog previsokih tarifa koje ugrožavaju opstanak njene televiziije, Maja Pavlović tri puta je štrajkovala glađu.\nTo joj je, kaže, dalo prostora da javnosti objasni sa čime se lokalni mediji u Srbiji suočavaju, a presuda je, veruje, došla kao rezultat.


U Aleksandrovcu slave rukometaše - KruševacGrad\nPosle nekoliko godina posta, rukometaši Župe 54 iz Aleksandrovca, u baražu, izborili su plasman u Supr B ligu. Oni su u odlučujućem meču pobedili Slogu iz Petrovca na Mlavi 32:25(15:14) i najavili povratak na stare staze slave\nKao članovi Prve lige Zapad, bili su najubedljiviji i titula prvaka im je omogućila baraz. Sloga iz Petrovca na Mlavi nije bila ekipa za podcenjivanje, o čemu svedoči samo gol razlike u prvom poluvremenu za Župu. U nastavku, međutim, Župa je zaigrala svesna da može da nadigra rivala, bez obzira što je golman gostiju Miletić, na primer ,imao 26 odbrana.\nKapiten domaćih Saša Pribaković i njegovi klupski drugovi, pod dirigentskom palicom Slobodana Marinkovića i Nenada Markovića, ljude od struke, zaslužili su trijumf koji je u uslovima pod kojima je odigrana Prva liga Zapad B, pre svega zbog Kovida 19, i potvrdili da ovo podneblje još u doba stare Jugoslavije bili su na vrhu lestvice najuspešnijih klubova.\n02.08.2021 0 148\n19.07.2021 0 273\n20.06.2021 0 156\n14.06.2021 0 178\n13.06.2021 0 168\n04.06.2021 0 154\n4. avgusta 2021., 11:23


Vučić: Tražio sam od Putina pomoć u vezi sa Kosovom\n"Nisam istupao na način da bilo kome pretimo nego sam predsednika Rusije Vladimira Putina zamolio da nam Rusija kao jedna od najmoćnijih svetskih sila pomogne u Ujedinjenim nacijama i drugim organima u rešenju kosovsko-metohijskog problema", izjavio je… »\nVesti online: Vučić: Rusija će pratiti dijalog i reagovati po pitanju KosovaDanas: Vučić: Bez Rusije nema rešenja za Kosovojoš 4 povezane\nSAD uvele nove sankcije RUS; Ruski MSP: Revanš zbog Sirije\nMoskva -- Sjedinjene Američke Države uvele su sankcije ruskim, iranskim, severnokorejskim i kineskim pojedincima i pravnim entitetima. Oni su optuženi za kršenje američkog zakona o neširenju oružja za masovno uništenje, javlja Tas pozivajući se… »\nAl Jazeera: Amerikanci uveli nove sankcije RusimaRTV: SAD uvele nove sankcije Rusiji; Rusi: Revanš zbog Sirijejoš 4 povezane\nNikolić u Kini: Očima sam se uverio u impresivan kvalitet gradnje\nPredsednik Nacionalnog saveta za koordinaciju saradnje sa Rusijom i Kinom Tomislav Nikolić prisustvuje seminaru u Kini. Seminar "Jedan pojas, jedan put - seminar o medjunarodnoj finansijskoj komunikaciji i saradnji", koji je organizovala Kineska banka… »\nDanas: Nikolić: Kina donosi stabilnost i razvojB92: Nikolić na seminaru u Kini: Svojim očima sam se uveriojoš 4 povezane


RSF: U 2020. ubijeno 50 novinara, najviše u zemljama u miru\nTanjug 29. decembra 2020. 10:59\nPARIZ – U 2020. godini širom sveta ubijeno je 50 novinara, a ono što je zanimljivo da je najveći broj stradao u zemljama u miru, dok se u zemljama u kojima se vodi rat smanjuje broj ubijenih novinara, saopštila je organizacija Reporteri bez granica (RSF).\nZa razliku od 2016. godine, kada je 58 odsto ubijenih novinara stradalo u „ratnoj zoni“, u 2020. godini taj broj je bio 32 odsto i oni su stradali u Siriji i Jemenu, ali i zemljama sa sukobima manjeg intenziteta poput Avganistana i Iraka.\n„Drugim rečima, 68 odsto (više od dve trećine) smrtnih slučajeva bilo je u zemljama u miru, pre svih Meksiku (8), Indiji (4), Filipinima i Hondurasu (po tri ubijena novinara)“, navodi RSF.\nRSF ističe i da se i dalje u pritvoru nalazi 14 novinara koji su izveštavali o aktuelnoj pandemiji korona virusa.\nGeneralni sekretar RSF Kristof Deloar izjavio je da su novinari u svetu i dalje izloženi nasilju.\n„Neki bi mogli da pomisle da su novinari samo žrtve rizika svoje profesije, ali novinari su sve više meta kada istražuju ili pokrivaju osetljive teme. Ono što se napada je pravo na informisanost, što je pravo svih“, rekao je Deloar.


Vučić: Nećemo dozvoliti da naši ljudi na KiM ostanu bez podrške države Srbije – ProSrpski Portal\nVučić: Nećemo dozvoliti da naši ljudi na KiM ostanu bez podrške države Srbije\nvesti — 27/12/2018 comments off\nAleksandar Vučić je, gostujući u Dnevniku RTS-a, rekao da se nada da će mere biti povučene što pre, ali ističe da Beograd reaguje u nemogućim uslovima, da se gubi novac, ali da je važnije da se pomogne srpskom narodu. Kako kaže, pomoć će se nastaviti.\n"Nećemo dozvoliti da naši ljudi ostanu bez podrške države Srbije u svakom smislu", rekao je predsednik i dodao da je reč o materijalnoj i svakoj drugoj podršci.\nPodseća da je, kada su takse uvedene, rekao da će tri dana biti velika medijska buka, a da će se nakon toga samo nekoliko desetina ljudi time baviti.\n"To pokazuje težinu položaja u kojem se nalazimo, ali iz te kože ne možemo da izađemo, i pobedićemo", rekao je Vučić.\nIstakao je da će srpski narod na Kosmetu opstati i da ljudi neće biti gladni, da će plate biti isplaćivane i da će imati robu.\nKaže da neretko padamo u zamku lažnih svađa lidera Albanaca na Kosmetu. Ukazuje na današnju vest da se savetnik Hašima Tačija, Bekim Čolaku, založio za ukidanje taksi i dodaje da se time Tačiju otvara prostor u svetu.\nMeđutim, navodi predsednik, tih taksi ne bi ni bilo da Tačijeva partija za to nije glasala. I Kadri Veselji je u Tačijevoj partiji, kaže Vučić i navodi da je upravo on tražio da se takse povećaju na sto odsto.\nSmatra da Albanci sve vreme rade isto i da je to njihova stvar.\n"Igraju se dobrog i lošeg policajca", rekao je predsednik uz konstataciju da u Briselu vole Tačija, a u Londonu Haradinaja, da u Vašingtonu vole Tačija, a u nekim islamskim zemljama Haradinaja.\n"Ne znam šta bi moglo da bude potpisano"\nIpak, kako kaže predsednik, oni rade zajedno da Srbima bude sve lošije i teže.\nVučić navodi da oni moraju da kažu da su spremni na razgovor samo zato što Kvinta i drugi to od njih očekuju.\n"Mislim da je za nas važno da držimo svoju poziciju čvrsto, da tražimo kompromis, da dobro razumemo šta je realnost na KiM, da se ne busamo u junačka prsa, ali da imamo čvrst, jasan i nedvosmislen stav da ćemo štititi svoj narod, da ne mogu da ga proteraju, i mislim da je to nešto što je garancija srpskom narodu da će opstati na svojim ognjištima", rekao je predsednik.\nKomentarišući stalne spekulacije da je rešenje za Kosmet na vidiku, Vučić je rekao da ne zna kako je neko smislio da to bude potpisano u Vašingtonu.\n"Ne znam ni ko mu je to rekao, ni kad mu je to rekao, a ne znam ni šta da bude potpisano", rekao je predsednik.\nIstiče da tu priča sluša već dve godine i da je i pre dve godine rekao da ne postoji ništa na čemu bi se taj optimizam zasnivao.\n"Ja nemam o čemu ni da razgovaram sa ljudima koji svakoga dana donose nove mere protiv Srbije i kojima je Srbija jedini neprijatelj, jedina meta i ništa više od toga", rekao je Vučić.\nPoručuje da, ako bude nekog rešenja, on će izaći, obavestiti javnost i, kako kaže, biće najsrećniji da o tome govori i da kaže da se pojavio tračak nade.\n"Dajte imena Ivanovićevih ubica i biće uhapšeni"\nKomentarišući izjavu Hašima Tačija da su ubice Olivera Ivanovića u Beogradu, Vučić je rekao da su potrebna samo imena i prezimena i da će ti biti uhapšeni.\nNavodi da ga ne interesuju oni u Beogradu i Srbiji koji bi zarad svojih ciljeva lažno optužili nekoga u vlasti.\n"Ali ti kao neko ko glumi državu moraš da kažeš imena ubica i saučesnika, a ne da izmišljaš nešto", rekao je Vučić i ponovio da će ubice biti uhapšene ako su u Beogradu.\nNavodi da Beograd čak ne traži ni čvrste dokaze, već male dokaze.\n"Mi ćemo da ih pohapsimo, vi samo recite imena i prezimena, a ne da čitate novine i pitate Radu Trajković sa Savskog venca koju predstavljate lažno kao Radu sa Kosmeta", rekao je Vučić.\n"Oni koji hoće da kažu da je država Srbija na bilo koji način umešana, sram ih bilo", rekao je Vučić uz poruku da je to odvratno i da "valjda polaze od sebe, možda bi oni to uradili sa političkim protivnicima, ako bi ih silovali i vešali".\nNavodi da je išao na poligraf kao predsednik Vlade i da je potpuno spreman u svakom trenutku da odgovara.\n"Za razliku od njih, ne samo da nisam ubica i da ne krijem ubistvo Ranka Panića, pa ni na vašoj televiziji, na državnoj televiziji, 15 dana niste smeli da objavite da je čovek ubijen zato što su vam to zabranili. Ni posle toga istragu niko nije vodio", rekao je Vučić.\nDodaje da nije ni lopov nego da pošteno vodi zemlju i bori se svakoga dana.\n"I neću stati da se borim i takve ću i ovde i u Prištini umeti da pobedim. Sve lažove zajedno", naveo je uz opasku da istina uvek ispliva.\nPolicajci iz Srbije nisu bili u Banjaluci\nPovodom protesta u Banjaluci zbog hapšenja Davora Dragičevića, predsednik Srbije navodi da je notorna laž da su pripadnici MUP-a Srbije bili u tom gradu.\nNaveo je da je Srbija od 2014. godine uložila nikada više novca i podrške u Republiku Srpsku.\n"Nije to davano vlastima, niti opoziciji. To je davano našem narodu", rekao je Vučić dodajući da je reč o vrtićima, školama…\nKaže i da su najznačajniji investitori u RS takođe ljudi iz Srbije.\n"Ja ovde neću da pričam kao da govorim o nekom stranom telu, hoću da zamolim narod u RS da ne sluša lažove, one koji bi da posvađaju dva oka u glavi. RS je opstala zato što je imala čvrstu i snažnu podršku Republike Srbije", rekao je Vučić.\nPoručio je narodu u RS da nijedan policajac iz Srbije nije bio u Banjaluci niti u bilo kom drugom mestu i da se Srbija ne meša u unutrašnje stvari Republike Srpske.\n"Da li tražite od mene da psujem Milorada Dodika da bi neko bio zadovoljan? Ja to neću da uradim. Mi smo postigli jedan dogovor, koji da su neki drugi imali, i u Srbiji samoj i u odnosu prema RS, pitanje je da li bismo izgubili onoliko naših ljudi, onoliko naših teritorija. Kada je Milošević postavljao granicu prema Karadžiću jer mu se Karadžićeva politika nije svidela. Šta je trebalo? Kada se nisam slagao sa Dodikom oko referenduma, jel’ trebalo tad da mu podignem granicu na Drini?", rekao je predsednik.\nIstiče da to ne znači da će pokazati bilo kakvu vrstu nepažnje prema porodici Dragičević.\n"I to je nešto što pokazuje kakva je briga Srbije. Srbija i Srpska, ukoliko hoće da opstanu, moraju, poštujući integritet BiH, na čemu sam uvek insistirao, da se drže zajedno. Mi smo Kosovo 2008. izgubili, oni su proglasili nezavisnost, zato što smo imali dvojicu koji su se tukli ovde u Beogradu oko toga ko će više da se dopadne strancima", naveo je Vučić.\nO protestima u Beogradu\nKomentarišući proteste u Beogradu, Vučić je rekao da na njima nije mogla da se vidi policija, za razliku od nekih drugih zemalja gde su se videle krvave glave, vodeni topovi, suzavci.\n"Mi njih pustimo da šetaju, kažu šta hoće, dođu lokalni izbori, oni dobiju svojih devet-deset odsto. Svi zadovoljni, oni zadovoljni sa dva-tri odbornika, mi sa 27 i to je to", rekao je Vučić.\nKaže da je na tim protestima video i Dragana Đilasa, Vuka Jeremića, Boška Obradovića. Navodi da građane uvek poštuje i da je spreman da sasluša narod.\n"A ove pljačkaše što su orobili državu Srbiju, oteli sve što su mogli, uništili joj sve, i sve fabrike širom Srbije razorili, postali bogatiji dok je narod siromašio, njih neću da slušam nikada", rekao je Vučić.\n"Kao što nisam hteo iste te pljačkaše da slušam ni kada su protestovali pre godinu dana. Kada ste vi ovde u Dnevniku svako veče pričali protiv diktature, pa vam čestitam na toj diktaturi", rekao je predsednik i naveo da mogu da pričaju šta hoće dok god nikoga ne diraju.\nIstiče da neće biti policije dok nema nasilja i da je veoma ponosan na državu koja pokazuje koliko je Srbija demokratska zemlja i koliko je ispred mnogih zapadnih demokratija koje se diče velikim slobodama i zaštitom ljudskih prava.\nŠaponjić debitovao, ali je Atletiko ispao od trećeligaša! (video)\nTuzi: Roditelj napao tuđe dijete u školi?


Drustvo - datum: 2018-06-03 VLADA NE VIDI PROBLEM Građane primoravaju da plaćaju advokate\nVlada Crne Gore je na poslednjoj sjednici donijela mišljenje da nema osnova za pokretanje postupka za ocjenu ustavnosti člana 231 Zakona o krivičnom postupku. Inicijativu je podnio advokat Zdravko Begović, predsjednik Advokatske komore, ističući da osporena odredba u suštini propisuje obavezu građanina da snosi troškove branioca po službenoj dužnosti, iako postavljenje branioca nije njegova volja i njegovu saglasnost zakon ne predviđa. Begović je naveo da je to suprotno Ustavu, Međunarodnom paktu o građanskim i političkim pravima i Evropskom konvencijom o zaštiti osnovnih ljudskih prava i sloboda. Podnosilac inicijative je naveo i da osporena odredba ima posledicu prinudno izvršenje za naplatu troškova prema građanima kojima je u krivičnom postupku bio postavljen branilac.\nPravo na branioca je inače ustavnog karaktera i po Ustavu svako ima pravo na pravnu pomoć.\nU mišljenju Vlade se navodi da je pitanje odlučivanja o tome ko će snositi troškove krivičnog postupka otvoreno tokom trajanja cijelog postupka, zato što se odluka ko će snositi troškove ne može donijeti dok se krivični postupak ne završi. Na ovaj način se, kako kažu, štiti pravo na pravično suđenje i načelo pretpostavke nevinosti u krivičnom postupku, jer od konačnog ishoda postupka zavisi odluka ko i u kojoj mjeri snosi troškove krivičnog postupka.\n– Napominjemo da odredba koja se osporava propisuje mogućnost da se plaćanje troškova nagrade i nužnih izdataka branioca isplaćuju iz posebnog razdjela budžeta za rad sudova – navode u Vladi.


Zekerijah Smajic - Knjižara\nEvropska unija za svakoga\nNa samom početku smatramo važnim skrenuti pažnju na naslov - Evropska unija za svakoga - što upćuje na namjeru autora da jednostavnim riječnikom približi složenu problematiku Evropske unije širokom krugu čitalaca. Sa takvom namjerom, autoru je uspjelo da u neobično konciznom pregledu predstavi Evropsku uniju i široku lepezu različitih pristupa analizi najznačajnijih karakteristika EU.\nEvropska Unija za svakoga, prošireno izdanje\nNa samom početku smatramo važnim skrenuti pažnju na naslov - Evropska unija za svakoga - što upućuje na namjeru autora da jednostavnim riječnikom približi složenu problematiku Evropske unije širokom krugu čitalaca. Sa takvom namjerom, autoru je uspjelo da u neobično konciznom pregledu predstavi Evropsku uniju i široku lepezu različitih pristupa analizi najznačajnijih karakteristika EU.\nRecenzija knjige ''Evropska unija i zemlje bivše Jugoslavije''\nNa samom početku smatramo važnim skrenuti pažnju na naslov - Evropska unija za svakoga - što upuæuje na namjeru autora da jednostavnim riječnikom približi složenu problematiku Evropske unije širokom krugu čitalaca. Sa takvom namjerom, autoru je uspjelo da u neobično konciznom pregledu predstavi Evropsku uniju i široku lepezu različitih pristupa analizi najznačajnijih karakteristika EU. Na taj način uspio je prevazići prvobitnu namjeru i, ostajući dosljedan načinu prezentacije EU, pružiti bogatstvo korisnih informacija i analiza značajnih dokumenata za razumijevanje ove složene problematike.


Ljubljana u odbrani pozorišnog dela\nBeta\t 13. oktobra 2016. 13:00\nNakon protesta u Poljskoj i BiH povodom otkazivanja predstave Olivera Frljića “Naše nasilje i vaše nasilje” Slovensko mladinsko gledališče je neposredno pred ljubljansku premijeru oštro protestovalo.\n“Izražavamo protest i najdublju zabrinutost zbog pokušaja poljske i hrvatske Katoličke crkve i desničarskih grupa da brutalno zabrane, ocrne i čak kriminalizuju umetničko delo, medjunarodnu produkciju u režiji umetnika Olivera Frljića, koji je tradicionalno vezan za našu kuću,” kaže u svom saopštenju poznato ljubljansko pozorište.\nU nastavku se pored ostalog još navodi da ih “brine činjenica što je na osnovu pisanja poljskih katoličkih medija i desničarskih klerikalno ekstremnih internet stranica u Poljskoj bosanska nadbiskupija pokušala da spreči izvodjenje predstave u Sarajevu, gradu koji za čitav region predstavlja simbol otpora i borbe.”\nU saopštenju se takodje navodi da nijedna od protestujućih organizacija u Poljskoj, BiH i Hrvatskoj nije videla predstavu i nije emitovala komentare iz najznačajnijih poljskih i medjunarodnih listova i časopisa koji se bave kulturom.\nTako je u Gazeti Viborča napisano da se “probudila desničarska fabrika kulturnog rata,” u Dvitigodniku da je reč o “najboljoj Frljićevoj predstavi do sada,” a u Teatru Hojte da je reč o “problematiziranju buržoaskih pozorišnih potreba srednjeevropske pozorišne publike.”\nU saopštenju Mladinskog gledališča se još dodaje da “pokušaj ekonomske cenzure” u regionu koji najavljuje preispitivanje finansiranja dva festivala predstavlja “ozbiljan napad na slobodu izražavanja i umetničku slobodu i neshvatanje i grešku koji ruše temelje demokratije.”


Toksikološki nalaz krvi oca koji je BACIO ČETVORO DECE SA BALKONA otkrio je JEZIVU ČINJENICU – Melly.rs\nMelly.rs 26. marta 2019.\nRezultati toksikološke analize koje je dobilo Županijsko državno tužilaštvo u Zadru (ŽDO) sugerišu da je 54-godišnjak u trenutku počinjenja nezapamćenog zločina bio uračunljiv i pribran, tek nešto „iskuliran“ zbog uticaja lekova za smirenje.\n– Kombinovano veštačenje još nije naloženo – rekao je Branimir Zorica, advokat 54-godišnjeg oca koji je tokom dana vraćen u Zatvorsku bolnicu u Zagrebu gde se, kako saznajemo, čeka da se njegovo zdravstveno stanje stabilizuje kako bi se moglo napraviti veštačenje.\n– Dvoje dece imalo je teške povrede, sad su dobro ovih troje koji su bili kod nas, a čujem da je dobro i devojčica u Zagrebu. Kod nas su bili deset dana – kazao je Edi Karuc, zamenik upravnika zadarske bolnice.\n– Kad se prikupe svi dokazi, počinje veštačenje. Tim veštaka, psihijatra i psihologa, trebalo bi da daju svoj nalaz. Oni će reći kakvo je bilo duševno stanje okrivljenog u vreme počinjenja dela i šta je prethodilo tome kako bismo znali dalje postupati po ovom predmetu – kazali su.\nPREVIOUS POST Previous post: EPIDEMIJA MORBILA NE JENJAVA U Federaciji BiH raste broj obolele dece\nNEXT POST Next post: Odveli su osmoro dece u park, pa tek posle 12 sati shvatili da im JEDNO FALI


SAD i EU pozdravile formiranje vlade Makedonije, atentat na ministra u Skoplju\nNova Vlada Makedonije\nSjedinjenje Američke Države pozdravile su formiranje nove vlade Makedonije, na čijem je čelu Zoran Zaev iz SDSM i poručile da ostaju partneri Makedonije u ispunjavanju njenih težnji za članstvo u NATO i EU. Izbor nove vlade pozdravili su i predstavnica EU Federika Mogerini i evropski komesar Johanes Han.\n"SAD će sarađivati sa novom vladom u ispunjavanju poslova u procesu evroatlantskih integracija, primeni hitnih reformi, jačanju vladavine prava, nezavisnog sudstva, slobode medija i odgovornosti Vlade", saopštio je Stejt department.\nFederika Mogereini, visoka predstavnica EU za spoljnu politiku i bezbednost Johanes Han, evropski komesar za proširenje pozdravili su izbor nove makedonske vlade i pozvali sve parlamentarne stranke da zajedno rade na sprovođenju reformi i vraćanju zemlje na put evrointegracija.\nEU je spremna da podrži nastojanja nove vlade kao i opozicije da konstruktivno primene sve delove sporazuma iz Pržina kao i hitne reformske prioritete, naveli su Mogereini i Han u zajedničkom saopštenju.\nDvoje lidera EU očekuju da će "sve parlamentarne stranke ostaviti razlike po strani i od početka zajedno raditi na zajedničkoj reformskoj agendi od koje će imati koristi čitava zemlja" naglasivši da je "od suštinskog značaja da se zemlja vrati na put evrointegracija što građani jasno žele i zaslužuju".\nMakedonija je, posle burnog perioda i političkih perioda, u sredu uveče dobila vladu koju je sastavio lider Socijaldemokratskog saveza Makedonije Zoran Zaev sa dve albanske partije, Demokratskom unijom za integracije (DUI) i Alijansom za Albance.\nVlada je formirana gotovo pola godine nakon vanrednih parlamentarnih izbora, koji su održani 11. decembra, jer je VMRO DPMNE odbijao da preda vlast na kojoj je bio 11 godina.\nZaev je dužnost preuzeo u pratnji nekoliko članova svog kabineta.\nZa novu Vladu, posle dvodnevne žestoke rasprave, glasala su 62 poslanika Sobranja, 44 su bila protiv, a pet uzdržano. Poslanici VMRO uglavnom su zamerali Zaevu na tome što je obećao vladu od 20 ministara, a na kraju izašao sa predlogom da ih bude 26, kao i da je ekspoze mandatara populistički, dok SDSM optužuje stranku Gruevskog da su za 11 godina na vlasti "napravili haos u državi, srušili mnoge vrednosti", kao i da su se članovi te stranke za to vreme enormno obogatili.\nPrethodno je članove Vlade primio predsednik Makedonije Đorđe Ivanov, koji je čestitao premijeru i novim ministrima, poželevši im uspešan rad.\nU centru Skoplja pucano na odlazećeg ministra\nPedesetsedmogodišnji Ljubčo Stojanovski iz Velesa pucao je iz pištolja u centru Skoplja na odlazećeg ministra zdravstva u makedonskoj vladi Nikolu Todorova, ali srećom nije uspeo da ga pogodi, prenose makedonski mediji.\nNapadač je priveden u policiju, koja je saopštila da nije bilo povređenih u incidentu koji se dogodio ispred zgrade Ministarstva, gde je Todorov došao kako bi predao dužnost novom ministru Arbenu Taravariju.\nMakedonski mediji su javili da je Stojanovski deda male Tamare, koja je preminula, čekajući da joj Fond zdravstva odobri sredstva za operaciju u inostranstvu. Odluka od odobravanju novca stigla je dan nakon njene smrti.\nTodorov, bivši ministar obrazovanja i zdravstva u vladama Nikole Gruevskog pre dva dana podneo je ostavku na mesto narodnog poslanika u makedonskom Sobranju.


Siti brejk paket - adut promocije grada u svetu\nTuristička organizacija Beograda u poslednjih 15 dana imala je dve velike prezentacije na sajmovima turizma u Londonu i Solunu, na kojima je promovisala mnogobrojne gradske atrakcije i pozvala Engleze i Grke da i tokom zime posete naš grad.\nTOB je na promocijama u prvi plan stavio siti brejk paket za vikend u Beogradu, sa brojnim programima razgledanja grada, zatim proslavu Nove godine i manifestaciju “Ulica otvorenog srca”, kao i kandidaturu grada za Evropsku prestonicu kulture 2020. godine. Među neizostavnim atrakcijama grada su i Beogradska tvrđava i Kalemegdanski park, Trg Republike i Knez Mihailova, Kosančićev venac, Zemun, Avala, Stari i Kraljevski dvor, Skadarlija, Ada Ciganlija...\n- Promovisali smo, naravno, i privatan smeštaj i hostele, a za one koji se odluče za neki od siti brejk paketa poklanjamo i besplatna razgledanja grada. Od sledeće godine planiramo i novih pet atrakcija, a to su Novi Beograd, Terazije, Bulevar kralja Aleksandra, Savsko pristanište i Dorćol - kaže Dejan Veselinov, direktor Turističke organizacije Beograda.\nPonuda prestonice se na sajmovima turizma uglavnom predstavlja kroz sastanke, fotografije i info-materijale na nekoliko jezika. Ipak, ambijentalne celine, manifestacije i programe razgledanja grada TOB pažljivo bira u zavisnosti od mesta gde nastupa, jer svako tržište ima svoje zahteve i interesovanja.\n- Sajam u Londonu je jedan od najznačajnijih u svetu i posećuju ga turističke agencije i tur-operatori koji traže nove destinacije za svoju ponudu. Tu smo i mi, kao i naše agencije, predstavili svoje programe i ostvarili kontakte sa kolegama iz inostranstva. U Solunu je bio još veći broj naših agencija i hotela koji su spremili prospekte i na grčkom jeziku i tako našu ponudu još više približili potencijalnim budućim gostima. To što turistička privreda učestvuje na ovakvim događajima je jako dobro jer konkretno utiče na prodaju aranžmana za Beograd - navodi Veselinov.


Marera najavila rekonstrukciju BIGZ-a - Beobuild\nMarera najavila rekonstrukciju BIGZ-a\nMarera Real Estate Partners je u svom prvom partnerskom projektu kupila zgradu BIGZ-a koju će obnoviti prema oprobanom konceptu kojim se njena sestrinska kompanija, Marera Properties, pozicionirala kao lider u rekonstrukciji znamenitih objekata u Beogradu. Nakon transformacije bivše fabrike Beko u današnji "Kalemegdan biznis centar" i započetom rekonstrukcijom čuvene kule "Beograđanka", Marera započinje novi projekat sa kompanijom „Aleksandar gradnja“, kao partnerom u obnovi još jednog beogradskog spomenika kulture - zgradu nekadašnjeg BIGZ-a. Projekat će se realizovati preko posebno osnovane kompanije MPP BIGZ, u kojoj obe strane imaju po 50 odsto učešća.\n„Ovo monumentalno zdanje ima preko 40.000m2, od čega je nešto preko polovine upotrebnog prostora usled impresivno projektovanih hodnika i stepenišnih zona. Što se tiče dizajna kancelarijskog prostora srpsko tržište uveliko prepoznaje Mareru po savremenosti, inovacijama i funkcionalnosti najvišeg nivoa. Ulazak u ovaj projekat sa „Aleksandar gradnjom“ doprineće efikasnosti njegove realizacije, a ujedno otvara vrata novim saradnjama i partnerstvima. Na domaćem tržištu nekretnina kancelarijski segment je daleko od zasićenog i tu vidimo prostor za nove investicije. Nastavićemo da širimo naš portfolio objekata komercijalne namene, kako samostalno tako i u partnerskim odnosima“, izjavila je Milana Srećkov, direktorka kompanije MPP BIGZ.\nBIGZ (foto) - pre rekonstrukcije


Eyesburn, Atheist Rap i Vojko Vrućina na ovogodišnjem Beer Festu - Scena - Dnevni list Danas\nPočetna » Scena » Eyesburn, Atheist Rap i Vojko Vrućina na ovogodišnjem Beer Festu\n1Piše: Danas Online 03. aprila 2019. 09.04 Izmenjeno: 07. aprila 2019. 04.05\nKako se navodi u saopštenju, beogradski peace metalci Eyesburn će, u petak, 16. avgusta, posle 13 godina nastupiti na Beer Festu, a po prvi put pred publikom na Ušću.\nU martu su, pred više hiljada ljudi, održali povratnički koncert, kojim su obeležili 20 godina od prvog studijskog albuma i tako se vratili na velika vrata muzičke scene Srbije i regiona.\nPonovo su snimili nekoliko starih pesama, kao i spot za, i danas aktuelnu pesmu, „War Control“, a pripremaju i nove pesme.\n„Radujemo se što ćemo nastupati na Beer Festu koji je definitivno prerastao u festival koji hiljade ljudi željno iščekuje svake godine, kako zbog kvaliteta unosa tečnosti u organizam, tako i zbog kvaliteta muzičkog programa koji iz godine u godinu postaje sve bolji“ izjavio je Kojot.\nIstog dana sa glavne bine će se čuti i odličan rep u poslednje vreme veoma popularnog splitskog repera Vojka V, koji je poznat po svom radu u bendovima „Dječaci“ i „Kiša Metaka“, a prošle godine je uspešno započeo i solo karijeru.\nNjegovi prvi solo singlovi „Zovi čovika“, „Pasta Italiana“ i „Ne može“ imaju milione pregleda na You Tube, a svi se nalaze na albumu prvencu „Vojko“. U svojim pesmama uspešno eksperimentiše sa naizgled nespojivim muzičkim pravcima, tvrdim repom Kreše Be i zabavnim melosom Tončija Huljića.\n„Posebno zadovoljstvo će nam biti da izađemo ponovo na binu najvećeg balkanskog pivskog festivala, ovog puta u okviru turneje tokom koje obeležavamo 30 godina kontinuiranog rada benda. Publici ćemo isporučiti set listu najvećih hitova iz svih perioda našeg stvaralaštva. Prethodna tri naša nastupa na ovoj manifestaciji pamtimo po odličnoj atmosferi, tako da i ovaj Beer Fest očekujemo sa osmehom“ poručio je frontmen Aleksandar Poov poznatiji kao dr Pop.\nbeer fest, Festival, MuzikaBeograd\n03. aprila 2019. u 10.45\nBez obzira na sve drago mi je sto se Eyesburn vratio na scenu ali i dalje mislim da je odvratno sto je svirao bubanj Ceci,a o Bratusi ne bih ovom prilikom.Znam da su pare svima potrebne ali obraz nema cenu


Ovaj mali, tradicionalni hotel Breza se nalazi u strateškom mestu blizu gondole - 20m od ski lifta.\nKoordinate: 42º15’54”N 23º36’13”E\nOvaj mali, tradicionalni hotel Breza se nalazi u strateškom mestu blizu gondole - 20m od ski lifta. Izgrađen je 1985. godine, a potpuno renoviran 2011.\nSmeštaj: Sobe su dvokrevetne i trokrevetne imaju frižider, telefon, TV, tuš i radni sto.\nSadržaj: Hotel Breza ima 2 sprata, recepciju (na kojoj se nalazi sef), internet kafe, parking, restoran i bar, saunu i masažu, sobu za decu i skijašnicu.\nNapmena: Kućni ljubimci nisu dozvoljeni, dnevno je čišćenje sobe, posteljina i peškiri se menjaju 3 puta nedeljno, ima set za kozmetiku u kupatilu i piće dobrodošlice.\nVaš utisak za: HOTEL BREZA 3* - Borovec / Bugarska


HOLANĐANI RUSIMA: SVESNO STE GURNULI JUKOS - TVS\nBankrot Jukosa ne može biti priznat prema holandskom zakonu, a stečajni upravnik imenovan da rasproda delove Jukosa 2007. godine nije imao prava da proda akcije u kompaniji Jukos Fajnens BV sa sedištem u Holandiji, navodi se u presudi suda donetoj u dugotrajnom sporu oko aktiva Jukosove podružnice u Holandiji.\nGrupa predstavnika bivših akcionara Jukosa pozdravila je ovakvu odluku suda, dok je bivši generalni direktor Jukosa Stiv Tede naveo da je presuda suda "pokazala dokle je u stanju Ruska Federacija da ide kako bi manipulisala pravnim procesom i ignorisala vladavinu prava".\nKompanija Jukos, koju je 1990-ih godina, posle raspada S S S R-a, osnovao oligarh Mihail Hodorovski, našla se na udaru države zbog više milijardi dolara neplaćenog poreskog duga.\nHodorovski je 2005. godine uhapšen zbog utaje poreza, nakon čega je kompanija nacionalizovana, a najveći deo njene imovine pripao Rosnjeftu.\nAkcionari Jukosa su pokrenuli tužbe protiv ruske države pred različitim međunarodnim sudovima, tvrdeći da je postupanje Moskve prema toj naftnoj kompaniji bilo nezakonito i tražeći obeštećenje u visini od više desetina milijardi dolara.\nU 2015. godini, Rusija je usvojila zakon prema kom je njen ustav iznad presuda Evropskog suda za ljudska prava.


RTCG - Radio Televizija Crne Gore - Nacionalni javni servis :: Nauka i tehnologija :: Tesla otpušta 3 hiljade radnika\nNEMA DOBITI 13. 06. 2018. 23:49 >> 23:39 0\nTesla otpušta 3 hiljade radnika\nProizvođač električnih automobila Tesla otpustiće više od tri hiljade zaposlenih u pokušaju da kompanija smanji troškove i postane profitabilna, piše Reuters.\nPrema e-mailu koji je izvršni direktor te kompanije i milijarder Elon Musk poslao radnicima u utorak, da bi firma napokon počela ostvarivati dobit, moraće da otpusti devet odsto od preko 37 hiljada radika.\nKompanija godišnju dobit nije ostvarila u zadnjih 15 godina, prenosi SEEbiz.\n"Pokreće nas misija da ubrzamo svjetski prelaz na održivu i čistu energiju, ali to nikad nećemo uspjeti ako ne dokažemo da prvo možemo ostvariti održivi profit", napisao je Musk u e-mailu svojim zaposlenima, a poslije na Twitteru objavio da je odluka da otpusti nekoliko hiljada radnika bila teška, ali neophodna.\nPrema pisanju Reutersa, Muskova kompanija već neko vrijeme pokušava da dostigne magični broj u serijskoj proizvodnji svog Modela 3 od pet hiljada automobila sedmično, a prema zadnjoj izjavi Muska to bi trebalo i da ostvare krajem juna.\nIpak, na te produkcione napore troše ogromne količine novca. Slobodni novčani tok, ključni pokazatelj finansijskog zdravlja kompanije, proširio se s negativnih 277 miliona USD u zadnjim mjesecima prošle godine na milijardu UD u prvom kvartalu.\nTesla traži izlaz iz krize


NESREĆA U CENTRU CAZINA: Auto udarilo ženu na pješačkom prijelazu – Haber.ba\nNESREĆA U CENTRU CAZINA: Auto udarilo ženu na pješačkom prijelazu\nVečeras se u Cazinu desila saobraćajna nesreća u centru grada, tačnije kod trgovačkog centra “Ljiljan”.\nSaobraćajna nesreća u Cazinu - Cazin.net\nPrema nezvaničnim informacijama vozilo “Citroen C5” crne boje sa bh. registarskim oznakama, na pješačkom prijelazu udarilo je ženu koja je s drugom ženskom osobom prelazila cestu te ispred sebe gurala dječija kolica u kojima se nalazilo dijete.\nObzirom da su se pripadnici policije nalazili u neposrednoj blizini, odmah su poduzeli radnje iz svojih nadležnosti, te priskočili u pomoć povrijeđenima a vozača zadržali do dolaska patrolnog policijskog vozila.\nJoš uvijek nema zvaničnih informacija o stepenu povrijeđenosti unesrećenih, a prema riječima očevidaca, nezvanično, jedna ženska osoba je zadobila povrede, te uzrok nesreće je najvjerovatnije vožnja u alkoholizovanom stanju. Saobraćaj se odvija za sad jednom trakom, a policijski uviđaj je u toku, piše “Cazin danas“…\nTeme:Cazin, nesreća, pješaci, žena


FK Miljakovac zove: Otkupite golove u humanitarne svrhe - Sportklub\nFudbal ostalo Autor:Igor Jagličić26. jan. 202112:42\nFudbalski klub Miljakovac je, kao klub sa društveno odgovornom misijom, odlučio da svoje prvo učešće u zvaničnim takmičenjima stavi u funkciju humanitarnih akcija.\nMiljakovčani su pozvali sve zainteresovane kompanije i pojedince da „otkupe” golove koje njihovi igrači postignu na utakmicama „Fair play Zimske lige” i tako postanu prijatelji kluba i donatori. Svaki gol vredeće minimum 5.000 dinara, a donatori mogu donirati sredstva humanitarnoj organizaciji koju oni odaberu.\nTakođe, donatori su u mogućnosti da otkupe golove na jednoj utakmici, ili na svih pet mečeva, a fudbaleri Miljakovca će nakon svakog susreta, putem društvenih mreža, da se zahvale i posvete pogotke kompanijama, ili pojedincima koji će postati donatori humanitarnih organizacija.\nNajbolji strelac kluba do sada je Filip Ranković, koji je na 7 prijateljskih i humanitarnih utakmica postigao 11 pogodaka. Ranković pozdravlja akciju svog kluba i poziva sve ljude dobre volje da se priključe istoj.\n„Privilegija je biti deo kluba koji je mnogo više od fudbala i svi smo ponosni na humanitarne akcije koje smo do sada sproveli. Naša želja je da nastavimo u istom smeru. Pozvao bih sve kompanije i pojedince koji su u mogućnosti da se uključe u akciju i doniraju sredstva za golove koje postignemo u okviru takmičenja koje nas očekuje. Sve će dati još veći motiv saigračima i meni na utakmicama i nadam se da ćemo još jednom iskoristiti fudbal i pomoći nekome”, izjavio je golgeter „Radničke klase” sa Miljakovca.\nFudbaleri Miljakovca će nastupati u okviru grupe A „Fair play Zimske lige”, u kojoj se nalaze zajedno sa FK Stojnik, FK Dedinje, FK Veliki Borak i FK Novi Beograd. Nakon grupne faze, ekipe iz grupe A i B se ukrštaju po pozicijama, tako da igrače Miljakovca očekuje još jedna utakmica koja će odrediti plasmane ekipa.\nSvi donatori će imati mogućnost da sponzorišu golove sa pet utakmica Miljakovčana. Pozivamo sve zainteresovane donatore da se jave putem društvenih mreža FK Miljakovac, ili na mejl [email protected]


Putin u oktobru u Francuskoj - Sputnjik Srbija\nPutin u oktobru u Francuskoj\n19:22 04.09.2016 (osveženo 19:31 04.09.2016) Preuzmite kraći link\nPredsednik Rusije Vladimir Putin u oktobru ove godine planira da poseti Pariz, saopšteno je na kraju sastanka lidera dve zemlje na samitu G20 u kineskom Hangdžou.\nSaudijska Arabija i Rusija: Izbeći negativan scenario na Bliskom istoku\n„Imaćemo mogućnost da razgovaramo o bilateralnim odnosima. Dosta smo razgovarali o međunarodnim ekonomskim problemima. Pređimo na mala, skromna pitanja koja se tiču Francuske i Rusije“, rekao je Putin.\nOland je sa svoje strane naglasio da je čekao sastanak sa ruskim predsednikom na G20 jer zemlje imaju nerešena politička i ekonomska pitanja.\n„Osim toga, želim da razgovaramo o pripremi posete koju ruski lider planira za oktobar ove godine. U okviru posete će se razgovarati o situaciji u Siriji i Ukrajini. Potrebno je razgovarati o daljoj saradnji u okviru ’normandijskog formata‘“, dodao je on.\nSamit G20, Fransoa Oland, Vladimir Putin, Hangdžou, Francuska, Rusija, Pariz


Faktor | Aplikacija FAST: Lakše trgovanje na berzi i novinarima da dođu do informacija\nObjavljeno: 06.12.2019. u 14:29\nPrezentacija će se održati 19.decembra u hotelu Evropa, pod sloganom "Idem na sigurno, idem na FAST!"\nPrateći savremene tokove i razvoj tržišta kapitala Sarajevska berza/burza kreirala je aplikaciju "FAST“ koja pruža niz mogućnosti i olakšica svima zainteresiranima za trgovinu na berzi. Samo jednim klikom korisniku je omogućen pristup svim podacima kompanije za koju iskazuje interesovanje, počevši od općih informacija,vlasničke strukture,finansijskih izvještaja, historije poslovanja i vrijednosti dionica za period od proteklih desetak godina, saopćeno je iz Sarajevske berze.\nIz SASE pojašnjavaju da aplikacija omogućuje olakšani pristup informacijama, do kojih zainteresirana lica dolaze kratkom pretragom.\n-Ranije je bilo potrebno dosta vremena da se dođe do željenih podataka o kompaniji za čijim dionicama se iskazuje interes na berzi trgovanja. Pri tome je morao guglati niz različitih portala i stranica, te opet ne bi imao detaljan uvid i mogućnosti usporedbe tokova poslovanja i vrijednosti dionica kompanije zakoju je iskazao interesovanje. FAST to omogućava za samo nekoliko minuta. Ova aplikacija namijenjena je svim osobama koje imaju interes za trgovanje na berzi, bilo da je riječ o licima koja već imaju iskustva u toj oblasti ili onima koji se po prvi put žele okušati na tržištu. Svojevrsna je olakšica i onima koji istražuju ovu oblast, a pogotovo novinarima koji se bave poslovnim temama. Posebna je pogodnost i za brokerske kuće, u smislu efikasnijeg pristupa kompletnim informacijama, koje su predmet zanimanja njihovih klijenata – pojašnjavaju iz SASE.\n-Svi zainteresirani moći će tokom promotivnog perioda,potpuno besplatno pristupiti aplikaciji te se okušati u svijetu trgovine vrijednosnim papirima na berzi. Uslov za korištenje aplikacije je da korisnik ima otvoren korisnički račun, Chrome internet browser (internet preglednik) te internet konekciju. Po završetku promotivnog perioda predviđena su dva modela pretplate za FAST – Standard i Pro – kazali su iz SASE.\nKako bi javnosti detaljnije približili mogućnosti aplikacije, SASE će organizirati i prezentaciju, kojoj će prisustvovati veliki broj privrednika,predstavnika institucija tržišta kapitala, predstavnika brokerskih kuća ali i interesanata za tržište kapitala.\nPrezentacija će se održati 19.decembra u hotelu Evropa, pod sloganom "Idem na sigurno, idem na FAST!“\nU KS 283 novozaraženih, doktorima se dosad putem aplikacije javilo 130 pacijenata


Poziv za Festival uličnih svirača - Dnevni list Danas\nPočetna » Kultura » Poziv za Festival uličnih svirača\nPoziv za Festival uličnih svirača\nRaspisan je konkurs namenjen umetnicima koji žele da učestvuju u ovogodišnjem programu Festivala uličnih svirača. Festival će biti održan 17. put u Podgrađu Petrovaradinske tvrđave, prvog vikenda septembra.\n0Piše: T. K. 06. februara 2017. 21.36\nPoziv je upućen pojedincima, sastavima i trupama koji svoje izvo|enje ili umetnost prepoznaju kao onu koja pripada svima, koja pripada ulici. Prijave za konkurs treba poslati najkasnije do 1. juna, a svi umetnici koji budu izabrani za učestvovanje na Festivalu će biti lično obavešteni o tome. Sve dodatne informacije mogu se pronaći na zvaničnom sajtu festivala, na adresi ulicnisviraci.com.\nOrganizatori su istakli da i ove godine nastavljaju prošlogodišnju inicijativu za revitalizaciju Podgrađa Petrovaradinske tvrđave, te će koncept biti prilagođen lokaciji, što podrazumeva da će bine biti manje, a izvođači i publika će biti u istoj ravni, kako i priliči baroknom Gradiću.


Još mesec dana za lakše sticanje državljanstva\n03 septembar 2012\nRok za sticanje državljanstva Republike Srbije uz olakšavajuće uslove državljanima drugih republika bivše SFRJ koji su se naselili u Srbiju nakon 2. svetskog rata i u njoj imali prebivalište na dan 27. februara 2005. godine (crnogorski državljani na dan 3. juna 2006. godine) ističe 9. oktobra.\nUkoliko do tog roka ne podnesu zahtev za upis u evidencije državljanstva Republike Srbije, tretiraće se kao stranci. Oni, dok ne steknu državljanstvo Republike Srbije, neće moći ostvariti pravo na novu biometrijsku ličnu kartu, novi crveni biometrijski pasoš, niti će moći ostvarivati neko drugo građansko pravo vezano za državljanstvo iako imaju prijavljeno prebivalište i ranije izdatu ličnu kartu.\nPosle 9. oktobra građani će moći da podnose zahteve za sticanje državljanstva po drugim zakonskim osnovama pri čemu je taj postupak složeniji, uz strožije uslove i duže trajanje, a iznos takse neće biti 1.910 dinara, kao što je sada, već 15.280 dinara. Ovaj rok se ne odnosi na izbeglice u Republici Srbiji, već na državljane drugih republika bivše SFRJ koji su se naselili u Republiku Srbiju pre oružanih sukoba i raspada SFRJ i dobili lične dokumente izdate od MUP-a Republike Srbije (koji imaju staru a ne novu biometrijsku ličnu kartu i plavi a ne novi crveni biometrijski pasoš).\nNovi Bečej: Paketi za đak…\nOpština Novi Bečej već šestu godinu za ...


15-11-2019 11:47 Ratni izveštaji Naoružanje Svet Planeta\nKomandant ukrajinske flote, admiral Igor Vorončenko izjavio je da je Rusija drastično povećala borbeni potencijal Crnomorske flote time što je opremila svoje brodove krstarećim raketama „kalibar“.\n„Ukupno je postavljeno 72 takve rakete, a pretpostavlja se da će do kraja naredne godine broj raketa na ruskim brodovima biti povećan do 168“, upozorio je ukrajinski admiral.\nPored toga, Vorončenko je ukazao i na to da je Rusija ojačala protivbrodsku odbranu, povećala broj razmeštenih protivvazdušnih sistema i uvećala avijacioni park novim lovcima i bombarderima.\nUkrajinski general je dodao i da Ukrajina mora da pruži odgovor na te pretnje Rusije tako što će što je moguće pre da osposobi ukrajinsku flotu, da poveća njen sastav, ali i da pojača saradnju sa zemljama NATO-a.\nPodsećanja radi, krstareće rakete „kalibar“ u stanju su da gađaju ciljeve na udaljenosti od oko 2.500 kilometara.\nAmerički bombarderi kruže oko ruskih baza! Više o tome pročitajte OVDE!


Vesti online / Sport / Fudbal / Kolarov: Od rešene utakmice dolazimo do toga da se branimo\nKolarov: Od rešene utakmice dolazimo do toga da se branimo\nJedan od najiskusnijih fudbalera srpske reprezentacije Aleksandar Kolarov dao je svoje viđenje susreta Lige nacija sa Crnom Gorom.\nAleksandar Kolarov: Pokazali smo da visokim presingom možemo, da je to naša igra\n- Na kraju od rešene utakmice dolazimo do toga da se branimo - kazao je Kolarov posle pobede Srbije 2:1.\nEkipa domaćina je za dva ekspresna goola Ljajića i Mitrovića stigla do 2:0 sve do 70. minuta, kada je smanjeno na 2:1 preko Mugoše.\n- Dobro smo odigrali prvo poluvreme, imali dominaciju u presingu i posedu, a onda smo imali penal koji je Mitar odlučio da šutne tako kako je šutnuo (panenka preko gola prim. aut.). Pričali smo u svlačionici i on zna da to ne treba da radi na 2:0 - istakao je Kolarov.\nIpak, ističe kako smo se najbolje snašli igrom visokog presinga.\n- Povlačili smo se nazad, dali im posed, to nije naša igra, mi tako ne znamo da igramo... Pokazali smo da visokim presingom možemo, da je to naša igra.\nSledeći meč Lige nacija je za 20. novembra sa Litvanijom na stadionu Partizana.